ΑΠΟΦΑΣΕΙΣ
Αριθμ. 2146
Τροποποίηση της υπ’  αρ. 4964/26.04.2018
(Β’ 1674) απόφασης ίδρυσης και της υπ’ αρ. 6787/
23.05.2018 (Β’ 2077) απόφασης έγκρισης του κανονισμού σπουδών του Προγράμματος Μεταπτυ-
χιακών Σπουδών με τίτλο «Επιστήμες της Αγωγής: Θεωρία και Εφαρμογές» του Παιδαγωγικού
Τμήματος Προσχολικής Εκπαίδευσης του Πανεπιστημίου Κρήτης, σύμφωνα με τον ν. 4957/2022.
Η ΣΥΓΚΛΗΤΟΣ
ΤΟΥ ΠΑΝΕΠΙΣΤΗΜΙΟΥ ΚΡΗΤΗΣ
Έχοντας υπόψη:
Α. Τις διατάξεις:
1. Του π.δ. 296/1973 (Α’ 239) περί καθορισμού του τίτλου και της έδρας του εν Κρήτη ιδρυθέντος Πανεπιστη-
μίου, το ν.δ. 114/1974 «Περί τροποποιήσεως και συμπληρώσεως του ν.δ. 87/1973 «Περί ιδρύσεως Πανεπιστημίων
εις Θράκην και εις Κρήτην» και επεκτάσεως διατάξεων
τινών αυτού εις άπαντα τα ΑΕΙ» (Α’ 310), τον ν. 259/1976
(Α’  25) περί τροποποιήσεως και συμπληρώσεως των περί
Πανεπιστημίων Θράκης και Κρήτης κειμένων διατάξεων,
2. των άρθρων 5 και 9 του Κεφαλαίου Β’ «Δημοσιευτέα
ύλη» του ν. 3469/2006 «Εθνικό Τυπογραφείο, Εφημερίς
της Κυβερνήσεως και λοιπές διατάξεις» (Α’ 131),
3. του ν. 4957/2022 «Νέοι Ορίζοντες στα Ανώτατα
Εκπαιδευτικά Ιδρύματα: Ενίσχυση της ποιότητας, της
λειτουργικότητας και της σύνδεσης των Α.Ε.Ι. με την κοινωνία και λοιπές διατάξεις» (Α’ 141) και ιδίως την παρ. 4
του άρθρου 16 και το άρθρο 80,
4. του ν. 3374/2005 «Διασφάλιση της ποιότητας στην
ανώτατη εκπαίδευση. Σύστημα μεταφοράς και συσσώρευσης πιστωτικών μονάδων Παράρτημα διπλώματος»
(Α’ 189),
5. των άρθρων 75-80 του ν. 4727/2020 «Ψηφιακή Διακυβέρνηση (Ενσωμάτωση στην Ελληνική Νομοθεσία της
Οδηγίας (ΕΕ) 2016/2102 και της Οδηγίας (ΕΕ) 2019/1024 Ηλεκτρονικές Επικοινωνίες (Ενσωμάτωση στο Ελληνικό
Δίκαιο της Οδηγίας (ΕΕ) 2018/1972) και άλλες διατάξεις»
(Α’ 184), και την παρ. 5 του άρθρου 108 του ιδίου νόμου
περί κατάργησης άρθρων του ν. 3861/2010 «Ενίσχυση
της διαφάνειας με την υποχρεωτική ανάρτηση νόμων και
πράξεων των κυβερνητικών, διοικητικών και αυτοδιοικητικών οργάνων στο διαδίκτυο «Πρόγραμμα Διαύγεια»
και άλλες διατάξεις» (Α’ 112).
Β. Τα έγγραφα και στοιχεία:
1. Την υπό στοιχεία 135557/Ζ1/1.11.2022 Εγκύκλιο του
Υπουργείου Παιδείας και Θρησκευμάτων «Εφαρμογή
των διατάξεων του ν. 4957/2022 “Νέοι Ορίζοντες στα
Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των Α.Ε.Ι. με
την κοινωνία και λοιπές διατάξεις” για την οργάνωση και
λειτουργία προγραμμάτων μεταπτυχιακών σπουδών με
λοιπά θέματα» (ΑΔΑ: 6ΧΨΖ46ΜΤΛΗ-ΤΧΔ).
2. Την υπό στοιχεία 108169/Ζ1/21.8.2020 (Υ.Ο.Δ.Δ. 677)
διαπιστωτική Πράξη της Υπουργού Παιδείας και Θρησκευμάτων για την εκλογή ως Πρύτανη του Πανεπιστη-
μίου Κρήτης του Καθηγητή της Ιατρικής Σχολής Γεωργίου
Κοντάκη, με τετραετή θητεία από 1.9.2020 έως 31.8.2024.
3. Την υπ’ αρ. 19615/01.09.2023 (ΑΔΑ: ΡΔΞ4469Β7Γ-Ξ71)
πράξη συγκρότησης της Συγκλήτου του Πανεπιστημίου
Κρήτης για το ακαδημαϊκό έτος 2023-24.
4. Την υπ’ αρ. 4964/26.04.2018 απόφαση της Συγκλήτου του Πανεπιστημίου Κρήτης «Επανίδρυση του Προ-
γράμματος Μεταπτυχιακών Σπουδών του Παιδαγωγικού Τμήματος Προσχολικής Εκπαίδευσης με τον τίτλο:
«Επιστήμες της Αγωγής: Θεωρία και Εφαρμογές» εις
αντικατάσταση της υπ’ αρ. 209772/Ζ1/23.12.2014 (ΦΕΚ
3606/31.12.2014, τ. Β’) υπουργικής απόφασης, σύμφωνα
με τον ν. 4485/2017 (ΦΕΚ 114/τ. Α’).» (Β’ 1674).
5. Την υπ’ αρ. 6787/23.05.2018 απόφαση της Συγκλήτου του Πανεπιστημίου Κρήτης «Έγκριση Κανονισμού
Μεταπτυχιακών Σπουδών του Προγράμματος Μεταπτυχιακών Σπουδών με τίτλο «Επιστήμες της Αγωγής:
Θεωρία και Εφαρμογές» του Παιδαγωγικού Τμήματος
Προσχολικής Εκπαίδευσης του Πανεπιστημίου Κρήτης
σύμφωνα με τον ν. 4485/2017 (Α’ 114).» (Β’ 2077).
6. Την υπ’ αρ. 8493/21.04.2023 απόφαση της Συγκλήτου
του Πανεπιστημίου Κρήτης «Τροποποίηση του άρθρου
11 της υπ’ αρ. 4964/26.04.2018 (Β’ 1674) απόφασης της
Συγκλήτου του Πανεπιστημίου Κρήτης, η οποία αφορά
στην Επανίδρυση του Προγράμματος Μεταπτυχιακών
Σπουδών με τίτλο «Επιστήμες της Αγωγής: Θεωρία και
Εφαρμογές» του Παιδαγωγικού Τμήματος Προσχολικής
Εκπαίδευσης του Πανεπιστημίου Κρήτης.» (Β’ 2856).
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
13 Φεβρουαρίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 1051
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1051/13.02.2024
7. Την υπ’ αρ. 491/20.10.2022 (ΑΔΑ ΡΠ4Τ469Β7Γ-ΤΨΛ)
πράξη της Συγκλήτου περί συγκρότησης της Επιτροπής
Μεταπτυχιακών Σπουδών του Πανεπιστημίου Κρήτης σε
εφαρμογή του ν. 4957/2022 (Α’ 141).
8. Την υπ’ αρ. 23085/09.10.2023 (Β’ 5941) απόφαση της
Συγκλήτου του Πανεπιστημίου Κρήτης περί έγκρισης
Κανονισμού Προγραμμάτων Μεταπτυχιακών Σπουδών
του Πανεπιστημίου Κρήτης.
9. Την εισήγηση της υπ’ αρ. 630ης/10.11.2023 Συνέλευσης του Παιδαγωγικού Τμήματος Προσχολικής Εκπαί-
δευσης του Πανεπιστημίου Κρήτης σχετικά με την τροποποίηση της απόφασης ίδρυσης και του κανονισμού
λειτουργίας του Προγράμματος Μεταπτυχιακών Σπουδών «Επιστήμες της Αγωγής: Θεωρία και Εφαρμογές».
10. Το τροποποιημένο σχέδιο Απόφασης Ίδρυσης, το
τροποποιημένο σχέδιο Κανονισμού Λειτουργίας, τον
Αναλυτικό Προϋπολογισμό Λειτουργίας και τη Μελέτη
Σκοπιμότητας και Βιωσιμότητας με την Έκθεση Υλικοτεχνικής Υποδομής.
11. Την εισήγηση της υπ’ αρ. 10ης/16.11.2023 συνεδρίασης της Επιτροπής Μεταπτυχιακών Σπουδών του
Πανεπιστημίου Κρήτης σχετικά με την τροποποίηση της
απόφασης ίδρυσης και του κανονισμού λειτουργίας του
Προγράμματος Μεταπτυχιακών Σπουδών «Επιστήμες
της Αγωγής: Θεωρία και Εφαρμογές».
12. Τα πρακτικά της υπ’ αρ. 508ης/23.11.2023 συνεδρίασης της Συγκλήτου για το παρόν θέμα.
13. Την εισήγηση του Αντιπρύτανη Ακαδημαϊκών
Υποθέσεων, Δια Βίου Μάθησης, Διεθνών Σχέσεων και
Εξωστρέφειας του Πανεπιστημίου Κρήτης, Καθηγητή
Γεώργιου Κοσιώρη.
14. Το γεγονός ότι από τις διατάξεις της απόφασης
αυτής δεν προκαλείται δαπάνη εις βάρος του κρατικού
προϋπολογισμού, αποφασίζει:
Την τροποποίηση της υπ’ αρ. 4964/26.04.2018 (Β’ 1674)
απόφασης ίδρυσης και της υπ’  αρ. 6787/23.05.2018
(Β’ 2077) απόφασης έγκρισης του κανονισμού σπουδών
του Προγράμματος Μεταπτυχιακών Σπουδών με τίτλο
«Επιστήμες της Αγωγής: Θεωρία και Εφαρμογές» του
Παιδαγωγικού Τμήματος Προσχολικής Εκπαίδευσης του
Πανεπιστημίου Κρήτης, σύμφωνα με τον ν. 4957/2022,
ως ακολούθως:
Α) Ίδρυση Προγράμματος Μεταπτυχιακών Σπουδών
με τίτλο «Επιστήμες της Αγωγής: Θεωρία και Εφαρμογές»
Άρθρο 1
Γενικές Διατάξεις
Το Παιδαγωγικό Τμήμα Προσχολικής Εκπαίδευσης
(Π.Τ.Π.Ε.) του Πανεπιστημίου Κρήτης οργανώνει και λειτουργεί από το ακαδημαϊκό έτος 2024-2025 Πρόγραμμα
Μεταπτυχιακών Σπουδών (Π.Μ.Σ.) με τίτλο «Επιστήμες
της Αγωγής: Θεωρία και εφαρμογές», σύμφωνα με τις
διατάξεις της απόφασης αυτής και του ν. 4957/2022
(Α΄ 141/2022).
Άρθρο 2
Μεταπτυχιακός Τίτλος
Το Π.Μ.Σ. απονέμει Δίπλωμα Μεταπτυχιακών Σπουδών (Δ.Μ.Σ.) στις Επιστήμες της Αγωγής στις ακόλουθες
ειδικεύσεις:
Θεωρία και Πράξη στην Προσχολική Εκπαίδευση, Ανθρωπιστικές Επιστήμες στην Εκπαίδευση.
Άρθρο 3
Αντικείμενο - Σκοπός - Μαθησιακά
Αποτελέσματα - προσόντα
Αντικείμενο του Προγράμματος Μεταπτυχιακών Σπουδών είναι η προαγωγή Επιστημών της Αγωγής μέσω της
βαθύτερης έρευνας σε εξειδικευμένα και προωθημένα
γνωστικά πεδία και η ανάδειξη νέων ερευνητών και επιστημόνων σε ειδικότητες της Προσχολικής Παιδαγωγι-
κής και των εφαρμογών των Ανθρωπιστικών Επιστημών
στην εκπαίδευση. Αντικείμενο του Π.Μ.Σ. είναι τα επιμέρους ερευνητικά πεδία που ανήκουν στο χώρο των
Επιστημών της Αγωγής σε θεωρητικό και εφαρμοσμένο
επίπεδο.
Άρθρο 4
Χρονική Διάρκεια Λειτουργίας
του Προγράμματος
Το Π.Μ.Σ. θα λειτουργήσει τουλάχιστον μέχρι και το
ακαδ. Έτος 2029-2030 με δυνατότητα παράτασης, με
την επιφύλαξη της μη πιστοποίησης του κατά την περιοδική αξιολόγηση του Τμήματος (βάσει της παρ. 3.γ. του
άρθρου 80 του ν. 4957/2022 η χρονική διάρκεια λειτουργίας δεν δύναται να είναι μικρότερη από πέντε (5) έτη).
Άρθρο 5
Κατηγορίες Πτυχιούχων - Κριτήρια Επιλογής
Στην ειδίκευση Θεωρία και Πράξη στην Προσχολική
Εκπαίδευση γίνονται δεκτοί και δεκτές πτυχιούχοι: α)
των Παιδαγωγικών Τμημάτων, των Τμημάτων Αγωγής και
Φροντίδας στην Πρώιμη Παιδική Ηλικία, και Τμημάτων
Φιλοσοφίας και Παιδαγωγικής, Ψυχολογίας, των Α.Ε.Ι. της
ημεδαπής ή αντίστοιχων Πανεπιστημιακών Τμημάτων
της αλλοδαπής, β) άλλων Τμημάτων Α.Ε.Ι., και πρώην Τ.Ε.Ι.
της ημεδαπής ή της αλλοδαπής εφόσον κατά τις προπτυχιακές τους σπουδές έχουν εξετασθεί επιτυχώς σε πέντε
τουλάχιστον μαθήματα των Επιστημών της Αγωγής.
Στην ειδίκευση Ανθρωπιστικές Επιστήμες στην Εκπαίδευση γίνονται δεκτοί και δεκτές πτυχιούχοι: (α) των Παι-
δαγωγικών Τμημάτων, Τμημάτων Φιλοσοφικών Σχολών
και Σχολών Ανθρωπιστικών και Κοινωνικών Επιστημών
των Α.Ε.Ι. της ημεδαπής ή αντίστοιχων Πανεπιστημιακών
Τμημάτων της αλλοδαπής, (β) άλλων Τμημάτων Α.Ε.Ι.,
και πρώην Τ.Ε.Ι. της ημεδαπής ή της αλλοδαπής εφόσον
έχουν εξετασθεί επιτυχώς σε δύο τουλάχιστον μαθήματα είτε των Επιστημών της Αγωγής είτε συναφών με τις
Ανθρωπιστικές Επιστήμες.
Ως κριτήρια επιλογής προσδιορίζονται ενδεικτικά τα
ακόλουθα:
Ο βαθμός πτυχίου ή και δεύτερου τίτλου σπουδών
ανώτατης εκπαίδευσης εφόσον απαιτείται ή αξιολογείται
επιπρόσθετα. Σε κάθε περίπτωση, εφόσον ο τίτλος αποκτήθηκε στην αλλοδαπή θα πρέπει να είναι ακαδημαϊκά
αναγνωρισμένος, σύμφωνα με την κείμενη νομοθεσία.
Τα μαθήματα που κρίνονται ως συναφή με το αντικείμενο του Προγράμματος η τυχόν διπλωματική εργασία
του υποψηφίου
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1051/13.02.2024
Οι τυχόν δημοσιεύσεις του υποψηφίου σε διεθνή περιοδικά με κριτές ή/και η συμμετοχή του σε συνέδρια
Η συναφής με το αντικείμενο του Προγράμματος
επαγγελματική, όπως αποδεικνύεται με τις σχετικές
συμβάσεις, ή και ερευνητική εμπειρία του υποψηφίου,
ενδεικτική περιγραφή της οποίας αναφέρεται στο οικείο
άρθρο του εσωτερικού κανονισμού του ΠΜΣ.
Βραβεία ή έπαινοι ή διπλώματα ευρεσιτεχνίας του/
της υποψηφίου/ας
Η επίδοση των υποψηφίων σε γραπτή αξιολόγηση,
καθώς και ο προσδιορισμός κατώτατης βάσης επιτυχίας
Η συνέντευξη του υποψηφίου
Συστατικές επιστολές καθώς και τρόπος αποστολής
τους
Οι αιτήσεις των υποψηφίων συνοδεύονται από τα προβλεπόμενα δικαιολογητικά, σύμφωνα με την προκήρυξη.
Άρθρο 6
Διαδικασία Επιλογής - Αξιολόγηση Υποψηφίων
Κάθε χρόνο, μετά από απόφαση της Συνέλευσης του
Τμήματος δημοσιεύεται, με κάθε πρόσφορο τρόπο (συμπεριλαμβανομένης και της ανάρτησης στην ιστοσελίδα
του οικείου Τμήματος και του Ιδρύματος), πρόσκληση
εκδήλωσης ενδιαφέροντος για επιλογή φοιτητών/τριών
στο Π.Μ.Σ. Στην πρόσκληση αναφέρονται τα κριτήρια,
ο τρόπος αξιολόγησής τους ή ο αλγόριθμος, που τυχόν
χρησιμοποιείται σε περίπτωση συνδυασμού κριτηρίων,
μέσω του οποίου προκύπτει ο τελικός βαθμός επιτυχίας,
οι προθεσμίες υποβολής αιτήσεων καθώς και τα δικαιολογητικά που απαιτούνται κ.λπ.
Η Συνέλευση του Τμήματος συγκροτεί Επιτροπή
για την αξιολόγηση των αιτήσεων των υποψηφίων. Ο
τρόπος αξιολόγησης, που δύναται να περιλαμβάνει τη
διενέργεια εξετάσεων, την αξιολόγηση φακέλου, την
διενέργεια προσωπικής συνέντευξης κ.λπ., καθώς και
ο τρόπος βαθμολόγησης των κριτηρίων καθορίζονται
αναλυτικά στον Κανονισμό Λειτουργίας του Π.Μ.Σ. και
αναφέρονται στην προκήρυξη. Επίσης στον Κανονισμό
Λειτουργίας του Π.Μ.Σ. προβλέπεται η διαδικασία που
ακολουθείται σε περίπτωση ισοβαθμίας ή ενστάσεων
για την διαδικασία της επιλογής.
Το αρμόδιο αποφασιστικό όργανο του Π.Μ.Σ. ορίζει τον χρόνο και τις ημερομηνίες έναρξης και λήξης
υποβολής αιτήσεων για την εισαγωγή στο Πρόγραμμα καθώς και, αν αυτές προβλέπονται, τις ημερομη-
νίες των συνεντεύξεων ή εξετάσεων, συγκροτεί την
Επιτροπή Επιλογής ή και τις υποομάδες αξιολόγησης
των επιμέρους κριτηρίων όπως αυτά προσδιορίζονται
στον Εσωτερικό Κανονισμό του Προγράμματος, Τα
πρακτικά της επιτροπής, υπογεγραμμένα από όλα τα
μέλη, διαβιβάζονται με ευθύνη του προέδρου του στο
αρμόδιο αποφασιστικό όργανο σε εύλογο χρόνο και
οπωσδήποτε εντός των προθεσμιών που έχουν προσδιοριστεί από αυτό. Το αποφασιστικό όργανο εγκρίνει
και επικυρώνει τα τελικά αποτελέσματα. Οι επιτυχόντες
κατατάσσονται κατά φθίνουσα σειρά επιτυχίας, και οι
επιλαχόντες αντιστοίχως.
Στον ιστότοπο του Προγράμματος καθώς και με ηλεκτρονική αλληλογραφία ανακοινώνονται τα τελικά απο-
τελέσματα για τη δημοσιοποίηση των οποίων τηρούνται
σε κάθε περίπτωση οι κανόνες προστασίας των προσωπικών δεδομένων, και καλούνται οι επιτυχόντες/ούσες
εντός προθεσμίας να εγγραφούν στο Πρόγραμμα.
Η Συνέλευση του Τμήματος, δύναται να καθορίσει με
απόφασή της τον ορισμό συμπληρωματικών κριτηρίων,
τα οποία συνεκτιμώνται κατά την επιλογή των μεταπτυχιακών φοιτητών και φοιτητριών και αναφέρονται στην
προκήρυξη.
Άρθρο 7
Χρονική Διάρκεια Φοίτησης
Η χρονική διάρκεια φοίτησης για την απονομή του
Διπλώματος Μεταπτυχιακών Σπουδών ορίζεται σε 4 ακαδημαϊκά εξάμηνα με τη δυνατότητα παράτασης σε δύο
επιπλέον έτη ύστερα από σχετική αίτηση του φοιτητή/
της φοιτήτριας και απόφαση της ΓΣ του Τμήματος.
Άρθρο 8
Πρόγραμμα Σπουδών - Ειδικεύσεις/
Κατευθύνσεις - Γλώσσα Διδασκαλίας
και Εκπόνησης Διπλωματικής Εργασίας
Ο συνολικός αριθμός των πιστωτικών μονάδων (ECTS)
που απονέμονται από το Π.Μ.Σ. ανέρχεται σε 120.
Η γλώσσα διδασκαλίας των μαθημάτων είναι Η ΕΛΛΗΝΙΚΗ ή/και η ΑΓΓΛΙΚΗ.
Η γλώσσα εκπόνησης της διπλωματικής εργασίας είναι
η ΕΛΛΗΝΙΚΗ ή η ΑΓΓΛΙΚΗ.
Το ενδεικτικό πρόγραμμα των μαθημάτων διαμορφώνεται ως εξής (σύντομη περιγραφή των μαθημάτων
παρουσιάζεται στο Παράρτημα …)
Πχ. Ενδεικτικός πίνακας μαθημάτων ανά εξάμηνο και
ανά ειδίκευση για ΠΜΣ τριών ακαδ. εξαμήνων)
ΕΙΔΙΚΕΥΣΗ Α’
ΘΕΩΡΙΑ ΚΑΙ ΠΡΑΞΗ ΣΤΗΝ ΠΡΟΣΧΟΛΙΚΗ ΕΚΠΑΙΔΕΥΣΗ
Α’ ΕΞΑΜΗΝΟ ΣΠΟΥΔΩΝ
ΚΩΔΙΚΟΣ
ΤΙΤΛΟΣ ΜΑΘΗΜΑΤΟΣ
ΤΥΠΟΣ
ΜΑΘΗΜΑΤΟΣ
Υ/Ε
ECTS
ΜΑΣ 100
Μεθοδολογία εκπαιδευτικής
έρευνας προχωρημένου
επιπέδου
Υποχρεωτικό/
Κορμού
ΘΠΕ 209 Σύγχρονα θέματα
προσχολικής παιδαγωγικής
Κατ’ επιλογήν
υποχρεωτικό
ΣΥΝΟΛΟ ΠΙΣΤΩΤΙΚΩΝ ΜΟΝΑΔΩΝ Α’ ΕΞΑΜΗΝΟΥ
Β’ ΕΞΑΜΗΝΟ ΣΠΟΥΔΩΝ
ΚΩΔΙΚΟΣ
ΤΙΤΛΟΣ ΜΑΘΗΜΑΤΟΣ
ΤΥΠΟΣ
ΜΑΘΗΜΑΤΟΣ
Υ/Ε
ECTS
ΘΠΕ 600 Στατιστική στην εκπαίδευση Υποχρεωτικό/
κορμού
ΘΠΕ 103 Κριτική Παιδαγωγική
Κατ’ επιλογήν
υποχρεωτικό
ΣΥΝΟΛΟ ΠΙΣΤΩΤΙΚΩΝ ΜΟΝΑΔΩΝ Β’ ΕΞΑΜΗΝΟΥ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1051/13.02.2024
Γ’ ΕΞΑΜΗΝΟ ΣΠΟΥΔΩΝ
ΚΩΔΙΚΟΣ
ΤΙΤΛΟΣ ΜΑΘΗΜΑΤΟΣ
ΤΥΠΟΣ
ΜΑΘΗΜΑΤΟΣ
Υ/Ε
ECTS
ΘΠΕ 206
Διδακτική της γλώσσας
στην προσχολική
εκπαίδευση
Κατ’ επιλογήν
υποχρεωτικό
ΘΠΕ 303 Κοινωνιολογία της
Προσχολικής Εκπαίδευσης
Κατ’ επιλογήν
υποχρεωτικό
ΣΥΝΟΛΟ ΠΙΣΤΩΤΙΚΩΝ ΜΟΝΑΔΩΝ Γ’ ΕΞΑΜΗΝΟΥ
Δ’ ΕΞΑΜΗΝΟ ΣΠΟΥΔΩΝ
ΚΩΔΙΚΟΣ
ΤΙΤΛΟΣ ΜΑΘΗΜΑΤΟΣ
ΤΥΠΟΣ
ΜΑΘΗΜΑΤΟΣ
Υ/Ε
ECTS
ΘΠΕ 601 Σεμινάριο Μεταπτυχιακής
Διπλωματικής Εργασίας
Υποχρεωτικό/
κορμού
ΣΥΝΟΛΟ ΠΙΣΤΩΤΙΚΩΝ ΜΟΝΑΔΩΝ Δ’ ΕΞΑΜΗΝΟΥ
ΓΕΝΙΚΟ ΣΥΝΟΛΟ
ΕΙΔΙΚΕΥΣΗ Β’
ΑΝΘΡΩΠΙΣΤΙΚΕΣ ΕΠΙΣΤΗΜΕΣ ΣΤΗΝ ΕΚΠΑΙΔΕΥΣΗ
Α’ ΕΞΑΜΗΝΟ ΣΠΟΥΔΩΝ
ΚΩΔΙΚΟΣ
ΤΙΤΛΟΣ ΜΑΘΗΜΑΤΟΣ
ΤΥΠΟΣ
ΜΑΘΗΜΑΤΟΣ
Υ/Ε
ECTS
ΜΑΣ 100
Μεθοδολογία εκπαιδευτικής
έρευνας προχωρημένου
επιπέδου
Υποχρεωτικό/
κορμού
ΜΑΓ 101
Θέματα θεωρητικής
και εφαρμοσμένης
Γλωσσολογίας
Κατ’ επιλογήν
υποχρεωτικό
ΣΥΝΟΛΟ ΠΙΣΤΩΤΙΚΩΝ ΜΟΝΑΔΩΝ Α’ ΕΞΑΜΗΝΟΥ
Β’ ΕΞΑΜΗΝΟ ΣΠΟΥΔΩΝ
ΚΩΔΙΚΟΣ
ΤΙΤΛΟΣ ΜΑΘΗΜΑΤΟΣ
ΤΥΠΟΣ
ΜΑΘΗΜΑΤΟΣ
Υ/Ε
ECTS
ΜΑΠ 100 Σύγχρονες τάσεις
προσχολικής εκπαίδευσης
Υποχρεωτικό/
κορμού
ΜΑΛ 101 Θεωρία της λογοτεχνίας
στην εκπαίδευση
Κατ’ επιλογήν
υποχρεωτικό
ΣΥΝΟΛΟ ΠΙΣΤΩΤΙΚΩΝ ΜΟΝΑΔΩΝ Β’ ΕΞΑΜΗΝΟΥ
Γ’ ΕΞΑΜΗΝΟ ΣΠΟΥΔΩΝ
ΚΩΔΙΚΟΣ
ΤΙΤΛΟΣ ΜΑΘΗΜΑΤΟΣ
ΤΥΠΟΣ
ΜΑΘΗΜΑΤΟΣ
Υ/Ε
ECTS
ΜΑΛ 103
Αναπαραστάσεις της
παι δικής ηλικίας στη
λογοτεχνία
Κατ’ επιλογήν
υποχρεωτικό
ΜΑΠ 101 Μουσική αγωγή και
προσχολική εκπαίδευση
Κατ’ επιλογήν
υποχρεωτικό
ΣΥΝΟΛΟ ΠΙΣΤΩΤΙΚΩΝ ΜΟΝΑΔΩΝ Γ’ ΕΞΑΜΗΝΟΥ
Δ’ ΕΞΑΜΗΝΟ ΣΠΟΥΔΩΝ
ΚΩΔΙΚΟΣ
ΤΙΤΛΟΣ ΜΑΘΗΜΑΤΟΣ
ΤΥΠΟΣ
ΜΑΘΗΜΑΤΟΣ
Υ/Ε
ECTS
ΜΑΕ 100 Σεμινάριο Μεταπτυχιακής
Διπλωματικής Εργασίας
Υποχρεωτικό/
κορμού
ΣΥΝΟΛΟ ΠΙΣΤΩΤΙΚΩΝ ΜΟΝΑΔΩΝ Γ’ ΕΞΑΜΗΝΟΥ
ΓΕΝΙΚΟ ΣΥΝΟΛΟ
Το άνω πρόγραμμα μαθημάτων είναι ενδεικτικό. Ο
αριθμός, το είδος και το περιεχόμενο των μαθημάτων
του προγράμματος σπουδών, καθώς και η κατανομή
τους σε εξάμηνα, δύνανται να αναπροσαρμόζονται με
απόφαση Συνέλευσης του Τμήματος για λόγους διασφάλισης της εύρυθμης λειτουργίας του ΠΜΣ.
Κατάλογος υποχρεωτικών κορμού μεταπτυχιακών
μαθημάτων
Ειδίκευση: «Θεωρία και Πράξη στην Προσχολική Εκπαίδευση»
ΚΩΔΙΚΟΣ ΤΙΤΛΟΣ ΜΑΘΗΜΑΤΟΣ
ECTS
ΜΑΣ 100
Μεθοδολογία εκπαιδευτικής έρευνας
προχωρημένου επιπέδου
ΘΠΕ 600
Στατιστική στην εκπαίδευση
Κατάλογος κατ’ επιλογή υποχρεωτικών μεταπτυχιακών μαθημάτων
ΚΩΔΙΚΟΣ ΤΙΤΛΟΣ ΜΑΘΗΜΑΤΟΣ
ECTS
ΘΠΕ 209: Σύγχρονα θέματα προσχολικής
παιδαγωγικής
ΘΠΕ 501: Ιστορία προσχολικής αγωγής
ΘΠΕ 202: Διδακτική μέσω κίνησης
ΘΠΕ 210: Θρησκειολογία
ΘΠΕ 400: Παιδική λογοτεχνία στην προσχολική
εκπαίδευση
ΘΠΕ 303: Σύγχρονα θέματα ψυχοπαιδαγωγικής
ΘΠΕ 103: Κριτική Παιδαγωγική
ΘΠΕ 104: Διαπολιτισμική προσχολική παιδαγωγική
ΘΠΕ 205: Διδασκαλία μέσω τέχνης
ΘΠΕ 200: Θρησκευτική Αγωγή στο Νηπιαγωγείο
ΘΠΕ 206: Διδακτική της γλώσσας στην προσχολική
εκπαίδευση
ΘΠΕ 207: Διδακτική της ιστορίας στο νηπιαγωγείο
ΘΠΕ 500: Φιλοσοφία της Παιδείας
ΘΠΕ 303: Κοινωνιολογία της προσχολικής
εκπαίδευσης
ΘΠΕ 100: Αισθητική αγωγή
ΘΠΕ 106: Συγκριτική παιδαγωγική
Μεταπτυχιακή διπλωματική εργασία
ΚΩΔΙΚΟΣ
ΤΙΤΛΟΣ ΜΑΘΗΜΑΤΟΣ
ECTS
ΘΠΕ 601
Μεταπτυχιακή διπλωματική εργασία
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1051/13.02.2024
Κατάλογος υποχρεωτικών κορμού μεταπτυχιακών
μαθημάτων
Ειδίκευση: «Ανθρωπιστικές Επιστήμες στην Εκπαίδευση»
ΚΩΔΙΚΟΣ
ΤΙΤΛΟΣ ΜΑΘΗΜΑΤΟΣ
ECTS
ΜΑΣ 100
Μεθοδολογία εκπαιδευτικής έρευνας
προχωρημένου επιπέδου
ΜΑΠ 100 Σύγχρονες τάσεις παιδαγωγικής
Κατάλογος κατ’ επιλογή υποχρεωτικών μεταπτυχιακών μαθημάτων
ΚΩΔΙΚΟΣ
ΤΙΤΛΟΣ ΜΑΘΗΜΑΤΟΣ
ECTS
ΜΑΙ 100
Διδακτική της ιστορίας
ΜΑΓ 101
Θέματα Θεωρητικής και εφαρμοσμένης
γλωσσολογίας
ΜΑΘ 100 Θρησκευτική παιδείας
ΜΑΛ 100 Θέματα παιδικής λογοτεχνίας
ΜΑΠ 100 Φιλοσοφία της παιδείας
ΜΑΠ 102 Φιλοσοφία με παιδιά: διδακτικές
προσεγγίσεις στο νηπιαγωγείο
ΜΑΘ 101 Θρησκειολογία
ΜΑΓ 100
Γένεση και εξέλιξη της γλώσσας
ΜΑΓ 102
Πολυγλωσσία και εκπαίδευση:
Διδασκαλία και εκμάθηση των
δεύτερων/ξένων γλωσσών
ΜΑΛ 102 Διδακτική της λογοτεχνίας
ΜΑΘ 102 Χριστιανική βιοηθική
ΜΑΙ 101
Αρχαία ελληνική ιστοριογραφία
ΜΑΘ 103 Θρησκείες και τέχνη
ΜΑΘ 104 Πατερική παιδαγωγική
ΜΑΓ 103
Γλώσσα και κοινωνική διαστρωμάτωση
ΜΑΛ 103 Αναπαραστάσεις της παιδικής ηλικίας
στη λογοτεχνία
ΜΑΠ 101 Μουσική αγωγή και προσχολική
εκπαίδευση
ΜΑΙ 102
Θέματα διδακτικής της ιστορίας
ΜΑΘ 105 Θέματα διδακτικής του θρησκευτικού
μαθήματος
ΜΑΠ 103 Μουσειακή αγωγή στο νηπιαγωγείο
ΜΑΛ 105 Λαϊκός πολιτισμός, λογοτεχνία και
εκπαίδευση
Μεταπτυχιακή διπλωματική εργασία
ΚΩΔΙΚΟΣ ΤΙΤΛΟΣ ΜΑΘΗΜΑΤΟΣ
ECTS
ΜΑΕ 100
Μεταπτυχιακή διπλωματική εργασία
Άρθρο 9
Αριθμός Εισακτέων
Ο αριθμός εισακτέων κατ’ έτος ορίζεται κατ’ ανώτατο
όριο σε 30 ανά έτος και για τις δύο ειδικεύσεις. Ο ανώτατος αριθμός εισακτέων ανά ειδίκευση/κατεύθυνση
ορίζεται σε 15 ανά έτος.
Άρθρο 10
Πηγές χρηματοδότησης - Τέλη φοίτησης
Οι πηγές χρηματοδότησης του Π.Μ.Σ. δύνανται να
είναι:
α. Ο κρατικός προϋπολογισμός ή το πρόγραμμα δημοσίων επενδύσεων
β. Δωρεές, χορηγίες και πάσης φύσεως οικονομικές
ενισχύσεις
γ. Κληροδοτήματα
δ. Πόροι από ερευνητικά έργα ή προγράμματα
ε. Ίδιοι πόροι του Πανεπιστημίου Κρήτης
Άρθρο 11
Δικαιώματα και υποχρεώσεις των φοιτητών/
φοιτητριών
Οι μεταπτυχιακοί φοιτητές και φοιτήτριες έχουν τα
δικαιώματα και τις αντίστοιχες υποχρεώσεις που απορρέουν από την ισχύουσα νομοθεσία, τον Εσωτερικό Κα-
νονισμό του Πανεπιστημίου Κρήτης, τις διατάξεις του
Κανονισμού Προγραμμάτων Μεταπτυχιακών Σπουδών
του Ιδρύματος και τις αποφάσεις των αρμοδίων πανεπιστημιακών οργάνων διοίκησης
Άρθρο 12
Υποτροφίες και βραβεία
Το Π.Μ.Σ. δύναται να χορηγεί προς τους/τις φοιτητές/
τριες του υποτροφίες αριστείας και βραβεία, με επιβάρυνση του προϋπολογισμού του, με κριτήριο την επίδο-
ση τους στις σπουδές και την ατομική ή την οικογενειακή
οικονομική τους κατάσταση, καθώς και ανταποδοτικές
υποτροφίες. Ο καθορισμός του αριθμού των υποτροφιών και των βραβείων, των κριτηρίων χορήγησής τους,
καθώς και για κάθε άλλο σχετικό θέμα είναι η Συνέλευση
του Τμήματος.
Άρθρο 13
Οργάνωση Εκπαιδευτικής Διαδικασίας
Η διδασκαλία των μαθημάτων του Π.Μ.Σ. δύναται να
πραγματοποιείται δια ζώσης σε ποσοστό κατ’ ελάχιστο
75% ή με μέσα εξ αποστάσεως εκπαίδευσης σε ποσοστό 25% κατά μέγιστο επί του συνολικού αριθμών των
ωρών διδασκαλίας του Π.Μ.Σ. Σε κάθε περίπτωση, μεταβολή των ποσοστών προϋποθέτει τροποποίηση της
απόφασης Ίδρυσης του Π.Μ.Σ. και ορίζονται με απόφαση της Συνέλευσης του Τμήματος μετά από εισήγηση
της Σ.Ε.
Άρθρο 14
Μερική φοίτηση
Προβλέπεται η δυνατότητα μερικής φοίτησης σε ειδικές περιπτώσεις φοιτητών/φοιτητριών που αδυνατούν να
ανταποκριθούν στις απαιτήσεις της πλήρους φοίτησης.
Η διάρκεια μερικής φοίτησης δεν μπορεί να υπερβαίνει το διπλάσιο της κανονικής διάρκειας φοίτησης του
προγράμματος.
Οι όροι και προϋποθέσεις καθώς και η διαδικασία για
την έγκριση της μερικής φοίτησης καθορίζονται στον
Κανονισμό Λειτουργίας του Π.Μ.Σ.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1051/13.02.2024
Άρθρο 15
Λοιπές Ρυθμίσεις
Όσα θέματα δεν ρυθμίζονται στην παρούσα απόφαση,
θα ρυθμίζονται από τον Κανονισμό Λειτουργίας του Προγράμματος Μεταπτυχιακών Σπουδών και τα αρμόδια
όργανα σύμφωνα με την ισχύουσα νομοθεσία.
Β) Κανονισμός Λειτουργίας Προγράμματος Μεταπτυχιακών Σπουδών με τίτλο «Επιστήμες της Αγωγής: Θεωρία
και Εφαρμογές»
1. Κανονισμός Μεταπτυχιακών Σπουδών
1.1. Διαδικασία Προκήρυξης
Το Παιδαγωγικό Τμήμα Προσχολικής Εκπαίδευσης
(Π.Τ.Π.Ε.) οργανώνει Πρόγραμμα Μεταπτυχιακών Σπουδών (Π.Μ.Σ.) με τίτλο «Επιστήμες της Αγωγής: Θεωρία
και Εφαρμογές».
Σκοπός του Π.Μ.Σ. είναι η προαγωγή των Επιστημών
της Αγωγής μέσω της βαθύτερης έρευνας σε εξειδικευμένα και προωθημένα γνωστικά πεδία και η ανάδειξη
νέων ερευνητών και επιστημόνων σε ειδικότητες της
Προσχολικής Παιδαγωγικής και των εφαρμογών των
Ανθρωπιστικών Επιστημών στην εκπαίδευση. Αντικείμενο του Π.Μ.Σ. είναι τα επιμέρους ερευνητικά πεδία
που ανήκουν στο χώρο των Επιστημών της Αγωγής σε
θεωρητικό και εφαρμοσμένο επίπεδο.
Το Π.Μ.Σ., προάγοντας την επιστημονική σκέψη, καθιστά ικανούς τους πτυχιούχους ως ερευνητές-εκπαιδευτι-
κούς να ασχοληθούν σε διάφορους τομείς της δημόσιας
και ιδιωτικής εκπαίδευσης.
Ειδικότερα, το Π.Μ.Σ. προετοιμάζει τους φοιτητές με
συστηματική εκπαίδευση ώστε ολοκληρώνοντας τις
σπουδές τους να μπορούν:
1. Να εργαστούν ως ερευνητές σε διάφορους χώρους
της εκπαίδευσης, όπως εκπαιδευτικούς οργανισμούς,
πανεπιστήμια, ερευνητικά κέντρα κ.λπ.,
2. να στελεχώσουν την εκπαίδευση ως σχολικοί σύμβουλοι, διευθυντές και ως στελέχη σε άλλες θέσεις ευ-
θύνης στην εκπαίδευση,
3. να είναι ικανοί να επικοινωνούν με την επιστημονική
εκπαιδευτική κοινότητα και να ανακοινώνουν τα ερευνητικά τους αποτελέσματα σε αυτήν,
4. να συνεχίσουν τις σπουδές τους για την απόκτηση
διδακτορικού διπλώματος, και
5. να διαθέτουν Παιδαγωγική και Διδακτική Επάρκεια
μέσω της απόκτησης του συγκεκριμένου μεταπτυχιακού
τίτλου.
1.2. Προϋποθέσεις Υποψηφιότητας
Στην ειδίκευση Θεωρία και Πράξη στην Προσχολική
Εκπαίδευση γίνονται δεκτοί πτυχιούχοι: α) των Παιδαγωγικών Τμημάτων, των Τμημάτων Αγωγής και Φροντίδας
στην Πρώιμη Παιδική
Ηλικία, και Τμημάτων Φιλοσοφίας και Παιδαγωγικής,
Ψυχολογίας, των Α.Ε.Ι. της ημεδαπής ή αντίστοιχων Πανεπιστημιακών Τμημάτων της αλλοδαπής,
β) άλλων Τμημάτων Α.Ε.Ι., και πρώην Τ.Ε.Ι. της ημεδαπής ή της αλλοδαπής εφόσον κατά τις προπτυχιακές τους
σπουδές έχουν εξετασθεί επιτυχώς σε πέντε τουλάχιστον
μαθήματα των Επιστημών της Αγωγής.
Στην ειδίκευση Ανθρωπιστικές Επιστήμες στην Εκπαίδευση γίνονται δεκτοί πτυχιούχοι: (α) των Παιδαγωγικών
Τμημάτων, Τμημάτων Φιλοσοφικών Σχολών και Σχολών
Ανθρωπιστικών και Κοινωνικών Επιστημών των Α.Ε.Ι. της
ημεδαπής ή αντίστοιχων Πανεπιστημιακών Τμημάτων
της αλλοδαπής, (β) άλλων Τμημάτων Α.Ε.Ι., και πρώην
Τ.Ε.Ι. της ημεδαπής ή της αλλοδαπής εφόσον έχουν εξετασθεί επιτυχώς σε δύο τουλάχιστον μαθήματα είτε των
Επιστημών της Αγωγής είτε συναφών με τις Ανθρωπιστικές Επιστήμες.
Η προκήρυξη του Π.Μ.Σ., ο μήνας που θα δημοσιευθεί
αυτή καθώς και ο ανώτατος αριθμός των θέσεων μεταπτυχιακών φοιτητών καθορίζονται από τη Συνέλευση
κατ’ έτος. Η προκήρυξη δημοσιεύεται στα έντυπα και
ηλεκτρονικά μέσα ενημέρωσης. Η επιλογή των εισακτέων γίνεται σύμφωνα με τις κείμενες διατάξεις.
Οι υποψήφιοι καλούνται να υποβάλουν στη Γραμματεία του Π.Τ.Π.Ε. αίτηση, βιογραφικό σημείωμα, αντίγρα-
φα τίτλων σπουδών, αναλυτικό πιστοποιητικό προπτυχιακών σπουδών (όπου αναφέρονται όλα τα μαθήματα
που έχουν παρακολουθήσει επιτυχώς και η επίδοσή τους
σ’ αυτά), καθώς και ενδεχόμενα πτυχία ξένης γλώσσας.
Η συνάφεια των προαπαιτούμενων προπτυχιακών μαθημάτων με τις Επιστήμες της Αγωγής ή με το γνωστικό
αντικείμενο του Π.Μ.Σ. αποφασίζεται από την επιτροπή
επιλογής της ειδικότητας.
Η διαπίστωση της αναγνώρισης του ιδρύματος της
αλλοδαπής και του χορηγούμενου τίτλου ιδρύματος της
αλλοδαπής γίνεται από το Πανεπιστήμιο Κρήτης σύμφωνα με τις διατάξεις του άρθρου 304 του ν.4957/2022, εάν
το ίδρυμα της αλλοδαπής ή ο χορηγούμενος τίτλος δεν
είναι ήδη αναγνωρισμένα από τον ΔΟΑΤΑΠ.
Οι Έλληνες πτυχιούχοι πρέπει να γνωρίζουν επαρκώς μια ξένη γλώσσα: Αγγλικά, Γαλλικά ή Γερμανικά. Για
να ελεγχθεί αυτή η γνώση, οι υποψήφιοι καλούνται σε
γραπτή δοκιμασία. Από τη δοκιμασία απαλλάσσονται:
(α) οι κατέχοντες Proficiency για τα Αγγλικά και οι κάτοχοι αντίστοιχων διπλωμάτων στα Γαλλικά (Sorbonne
II) και στα Γερμανικά (Kleines Sprachdiplom ή Grosses
Sprachdiplom) ή και Mittelstufe μέχρι το 2007, ή (β) Κρατικό Πτυχίο Γλωσσομάθειας αντίστοιχου επιπέδου (Γ1 ή Γ2).
Οι υπήκοοι ξένων (μη-ελληνόφωνων) χωρών πρέπει
να έχουν επαρκή γνώση της Ελληνικής, η διαπίστωση
της οποίας γίνεται με γραπτή δοκιμασία.
1.3. Επιλογή των Εισακτέων
Η επιλογή των εισακτέων του Π.Μ.Σ. γίνεται σύμφωνα
με τις κείμενες διατάξεις. Ειδικότερα, για την επιλογή των
εισακτέων στο Πρόγραμμα Μεταπτυχιακών Σπουδών
(Π.Μ.Σ.) υπολογίζεται ο βαθμός επιτυχίας κάθε υποψηφίου, όπως προκύπτει από συνεκτίμηση των εξής κυρίως
κριτηρίων:
- Τον γενικό βαθμό του πτυχίου,
- τον βαθμό σε δύο προπτυχιακά μαθήματα συγγενικά
με την προκηρυγμένη ειδικότητα,
- τον βαθμό της πτυχιακής εργασίας, όπου αυτή προβλέπεται στο προπτυχιακό επίπεδο,
- την τυχόν ερευνητική δραστηριότητα του υποψηφίου,
- τον βαθμό των γραπτών δοκιμασιών (εφόσον προβλεφθούν από την προκήρυξη),
- τον βαθμό επίδοσης στη συνέντευξη (ελάχιστος
βαθμός 5),
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1051/13.02.2024
- τη σχετική επαγγελματική εμπειρία ως εκπαιδευτικού ή συναφή με την προκηρυγμένη ειδικότητα και το
βασικό πτυχίο του υποψηφίου,
- τις σχετικές επιστημονικές δημοσιεύσεις που διαθέτει.
Ειδικότερα, εφόσον η Συνέλευση του Τμήματος αποφασίσει να περιλαμβάνεται το κριτήριο της γραπτής
δοκιμασίας στην προκήρυξη, τότε αυτή διενεργείται σε
δύο θεματικές περιοχές σχετικές με τις δύο ειδικεύσεις.
Απαραίτητη συνθήκη επιτυχίας είναι η επίτευξη της βάσης (βαθμός 5) και στα δύο εξεταζόμενα μαθήματα.
Η Επιτροπή Επιλογής ελέγχει την ακρίβεια και γνησιότητα των δικαιολογητικών που έχουν καταθέσει οι υπο-
ψήφιοι μεταπτυχιακοί φοιτητές. Τα μόρια που αποδίδει
κάθε κριτήριο
προστίθενται, χωρίς ωστόσο να είναι αναγκαίο οι
υποψήφιοι να έχουν συγκεντρώσει μόρια από όλα τα
κριτήρια. Τα κριτήρια είναι μετρήσιμα και δίνουν έναν
ορισμένο αριθμό μορίων για κάθε υποψήφιο. Η μοριοδότηση των παραστατικών που γίνονται αποδεκτά, η
διενέργεια των εξετάσεων και η βαθμολόγηση της συνέντευξης γίνονται από την Επιτροπή Επιλογής.
Με βάση το σύνολο των μορίων καταρτίζεται ο τελικός
πίνακας κατάταξης των υποψηφίων του Π.Μ.Σ. και με
βάση τη σειρά των υποψηφίων γίνεται η επιλογή τους.
Εάν κάποιος υποψήφιος αρνηθεί να εγγραφεί, τη σειρά
του παίρνει ο πρώτος επιλαχών στη σειρά κατάταξης.
Εάν ισοβαθμήσουν στην τελευταία θέση παραπάνω του
ενός υποψήφιοι, τότε επιλέγονται όλοι.
Ειδικότερα:
- Για τη μοριοδότηση των δύο σχετικών με την προκηρυγμένη ειδικότητα προπτυχιακών μαθημάτων ο υπο-
ψήφιος πρέπει να υποβάλει πιστοποιητικό αναλυτικής
βαθμολογίας.
- Για τη μοριοδότηση της πτυχιακής εργασίας απαιτείται βεβαίωση ή πιστοποιητικό αναλυτικής βαθμολογίας
μαθημάτων του πτυχίου χορηγηθέν από τη γραμματεία
του Τμήματος από το οποίο αποφοίτησε ο υποψήφιος,
όπου θα αναγράφεται η βαθμολογία της πτυχιακής εργασίας. Σε περίπτωση περισσότερων από έναν συγγρα-
φέων ο βαθμός της πτυχιακής διαιρείται με τον αριθμό
των συγγραφέων της και μοριοδοτείται αναλόγως.
- Για τη μοριοδότηση των επιστημονικών δημοσιεύσεων ο υποψήφιος υποχρεούται να καταθέσει στο φάκελο
υποψηφιότητας ολόκληρη τη δημοσίευση (φωτοτυπία
από το έντυπο ή από τον διαδικτυακό τόπο όπου έχει
δημοσιευθεί) και φωτοτυπία του εξωφύλλου και της
σελίδας περιεχομένων του εντύπου ή τα στοιχεία του
διαδικτυακού τόπου, αντιστοίχως. Στην περίπτωση περισσότερων από έναν συγγραφέων η μοριοδότηση της
επιστημονικής δημοσίευσης διαιρείται με τον αριθμό
των συγγραφέων της.
- Για τη μοριοδότηση εισηγήσεων σε συνέδριο ο υποψήφιος υποχρεούται να καταθέσει στο φάκελο υποψηφι-
ότητας βεβαίωση παρουσίασης της εισήγησης χορηγηθείσα από την οργανωτική επιτροπή του συνεδρίου. Σε
περίπτωση περισσότερων από έναν εισηγητών ο βαθμός
διαιρείται με τον αριθμό των εισηγητών.
- Για τη μοριοδότηση συμμετοχής σε ερευνητικό πρόγραμμα ο υποψήφιος υποχρεούται να καταθέσει βεβαί-
ωση στον φάκελο υποψηφιότητας από τον φορέα ή από
τον επιστημονικό υπεύθυνο του προγράμματος.
Η συνέντευξη μπορεί να διεξαχθεί δια ζώσης ή με προγραμματισμένη τηλεδιάσκεψη (π.χ. skype).
Η επαγγελματική προϋπηρεσία του υποψήφιου ως
εκπαιδευτικού αποδεικνύεται με τα εξής δικαιολογητικά:
1. Επαγγελματική εμπειρία ως εκπαιδευτικού στον
δημόσιο τομέα: Οι βεβαιώσεις απασχόλησης στον Δημόσιο Τομέα πρέπει να έχουν εκδοθεί από τις αρμόδιες
υπηρεσίες και να αναγράφουν με σαφήνεια το χρονικό
διάστημα της εργασίας ή τις ώρες απασχόλησης (σε περίπτωση ωρομίσθιας απασχόλησης).
2. Επαγγελματική εμπειρία ως εκπαιδευτικού στον
ιδιωτικό τομέα: Οι βεβαιώσεις απασχόλησης στον Ιδιωτικό Τομέα πρέπει να έχουν εκδοθεί από τις αρμόδιες
υπηρεσίες και να αναγράφουν με σαφήνεια το χρονικό
διάστημα της εργασίας ή τις ώρες απασχόλησης (σε περίπτωση ωρομίσθιας απασχόλησης).
3. Επαγγελματική εμπειρία που είναι σχετική με το βασικό πτυχίο του υποψηφίου και με την προκηρυγμένη
ειδικότητα, π.χ. σε σωματεία, συλλόγους, ομοσπονδίες,
ιδρύματα κ.λπ.: Η επαγγελματική εμπειρία βεβαιώνεται
με την κατάθεση συμβολαίων, όπου θα αναγράφονται το
είδος της σχέσης εργασίας, καθώς επίσης και ο ακριβής
χρόνος απασχόλησης. Τα συμβόλαια πρέπει να συνοδεύονται με επικυρωμένα φωτοαντίγραφα βιβλιαρίων
ενσήμων για το αντίστοιχο χρονικό διάστημα.
4. Επαγγελματική εμπειρία εκτός Ελλάδος: Η επαγγελματική εμπειρία εκτός Ελλάδος αναγνωρίζεται εφόσον ο
υποψήφιος υποβάλει: α) Δήλωση εργοδότη συνοδευόμενη από επίσημη μετάφραση, β) Στοιχεία επικοινωνίας
του εργοδότη.
Σημαντική Παρατήρηση: Δικαιολογητικά που δεν εμπίπτουν στις παραπάνω κατηγορίες δεν γίνονται δεκτά
ως αποδεικτικά επαγγελματικής προϋπηρεσίας και δεν
αξιολογούνται.
Τέλος, προκειμένου να λειτουργήσει ένας διετής κύκλος φοίτησης στο Π.Μ.Σ. απαιτείται να εγγραφούν του-
λάχιστον επτά (7) φοιτητές.
1.4. Διεύθυνση του Μεταπτυχιακού Προγράμματος
Η Συνέλευση του Τμήματος μετά από εισήγηση της
Συντονιστικής Επιτροπής είναι αρμόδια για την κατάρτιση και την αποτελεσματική εφαρμογή του Π.Μ.Σ έπει-
τα από σχετική εισήγηση της Συντονιστικής Επιτροπής
του Π.Μ.Σ. Ειδικότερα η Συνέλευση του Τμήματος είναι
αρμόδια για τα εξής:
i. Την έγκριση προκήρυξης και βιώσιμης λειτουργίας
μιας ειδικότητας του Π.Μ.Σ.
ii. Την έγκριση των κριτηρίων για την επιλογή των μεταπτυχιακών φοιτητών σε κάθε ειδικότητα του Π.Μ.Σ.
iii. Την έγκριση του προγράμματος σπουδών του
Π.Μ.Σ.
iv. Την έγκριση του προϋπολογισμού του Π.Μ.Σ.
v. Την απόφαση για οποιοδήποτε θέμα εισηγηθεί η
Συντονιστική Επιτροπή για την αποτελεσματική υλοποίηση του Π.Μ.Σ.
Ο Διευθυντής του Π.Μ.Σ. ορίζεται από τη Συνέλευση του
Τμήματος και ανήκει κατά προτεραιότητα στη βαθμίδα
του Καθηγητή ή του Αναπληρωτή Καθηγητή. Ο Διευθυντής του Π.Μ.Σ. προεδρεύει της Συντονιστικής Επιτροπής
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1051/13.02.2024
(Σ.Ε.) του Π.Μ.Σ. και εισηγείται στη Συνέλευση του Τμήματος κάθε θέμα που αφορά στην αποτελεσματική εφαρ-
μογή του Π.Μ.Σ. Η θητεία του Διευθυντή του Π.Μ.Σ. είναι
διετής και είναι δυνατό να ανανεώνεται χωρίς περιορισμό.
Η Συντονιστική Επιτροπή (Σ.Ε.) του Π.Μ.Σ. εκλέγεται ανά
διετία με απόφαση της Συνέλευσης του Τμήματος και
απαρτίζεται από πέντε (5) μέλη ΔΕΠ του Τμήματος που
έχουν αναλάβει ενεργό μεταπτυχιακό έργο ή την επίβλεψη διδακτορικών διατριβών. Η θητεία όλων των μελών
της Σ.Ε. δύναται να ανανεωθεί από τη Συνέλευση.
Ειδικότερα:
1. Ο Διευθυντής του Π.Μ.Σ. προεδρεύει της Συντονιστικής Επιτροπής.
2. Ο Διευθυντής του Π.Μ.Σ. είναι αρμόδιος για την έκδοση των εντολών πληρωμής των σχετικών δαπανών.
3. Η Σ.Ε. είναι αρμόδια για την παρακολούθηση και τη
λειτουργία του προγράμματος.
4. Η Σ.Ε. συντάσσει και εισηγείται στη Συνέλευση του
Τμήματος τον προϋπολογισμό και τον οικονομικό απολογισμό του Π.Μ.Σ. κάθε έτος και είναι αρμόδια για την
παρακολούθηση της εκτέλεσης του προϋπολογισμού.
5. Η Σ.Ε. εισηγείται στη Συνέλευση του Τμήματος θέματα σχετικά με διαγραφή, αναστολή ή παράταση φοί-
τησης μεταπτυχιακών φοιτητών, καθώς και τις προϋποθέσεις για τη χορήγηση υποτροφιών.
6. Για κάθε μεταπτυχιακό φοιτητή που εισάγεται σε μία
ειδικότητα του Π.Μ.Σ., ορίζεται ως ακαδημαϊκός σύμβουλος από τη Συντονιστική Επιτροπή ένας Καθηγητής ο
οποίος διδάσκει στην αντίστοιχη ειδικότητα του Π.Μ.Σ.
Η Επιτροπή Επιλογής (Ε.Ε.) ορίζεται από τη Σ.Ε. και
συγκροτείται από μέλη ΔΕΠ του Τμήματος με συναφές
επιστημονικό έργο με το Π.Μ.Σ. Η Ε.Ε. είναι υπεύθυνη
για την επιλογή των εισακτέων της προκηρυγμένης ειδικότητας, σύμφωνα με όσα ορίζονται στον παρόντα
Κανονισμό.
1.5. Πρόγραμμα Μαθημάτων
Τα μαθήματα και η ερευνητική απασχόληση για την
απονομή των τίτλων του Π.Μ.Σ. περιγράφονται ως εξής:
(α) Κάθε μάθημα διδάσκεται στην ελληνική γλώσσα επί
39 ώρες, οι οποίες αντιστοιχούν σε 13 συναντήσεις διάρκειας τριών (3) ωρών η καθεμία, έχουν τη μορφή σεμινα-
ρίου και διακρίνονται σε δύο κατηγορίες, τα μαθήματα
κορμού και τα κατ’ επιλογήν υποχρεωτικά μαθήματα.
(β) Κάθε προσφερόμενο μάθημα πιστώνεται με μονάδες (ECTS) «λαμβανομένου υπόψη του συνολικού
φόρτου εργασίας που απαιτείται για την επιτυχή ολοκλήρωσή» του (άρθρο 2, παράγρ. 1, της υπουργ. απόφ.
Φ5/89656/Β3, Φ.Ε.Κ. 1466/13-8-2007). Ο συνολικός φόρτος εργασίας ανά εξάμηνο αποτιμάται σε ένα ανώτατο
όριο τριάντα (30) πιστωτικών μονάδων. Ειδικότερα:
i. Τα μαθήματα κορμού πιστώνονται με 15 ECTS.
ii. Τα κατ’ επιλογήν μαθήματα πιστώνονται με 15 ECTS.
iii. Η μεταπτυχιακή διπλωματική εργασία πιστώνεται
με 30 ECTS
iv. Για την απόκτηση Μεταπτυχιακού Διπλώματος Ειδίκευσης απαιτείται η συμπλήρωση εκατόν είκοσι (120)
πιστωτικών μονάδων (ECTS).
(γ) Οι φοιτητές υποχρεούνται να παρακολουθήσουν
και να εξετασθούν επιτυχώς σε τουλάχιστον έξι (6) μεταπτυχιακά μαθήματα, τα οποία αντιστοιχούν σε 90 πιστω-
τικές μονάδες, και να εκπονήσουν επιτυχώς μεταπτυχιακή διπλωματική εργασία, η οποία αντιστοιχεί σε τριάντα
(30) πιστωτικές μονάδες. Κάθε μάθημα βαθμολογείται
από 0-10 και βάση επιτυχίας θεωρείται το 5. Ειδικότερα:
i. Οι φοιτητές και των δύο κατευθύνσεων υποχρεούνται να παρακολουθήσουν επιτυχώς δύο (2) μαθήματα
κορμού (2 Χ 15 ECTS = 30 ECTS) και τέσσερα (4) κατ’
επιλογήν υποχρεωτικά μαθήματα (4 Χ 15 = 60).
ii. Τουλάχιστον το ένα (1) από τα δύο (2) μαθήματα
κορμού είναι υποχρεωτικά μάθημα συναφές με τις μεθόδους έρευνας της επιστημονικής κατεύθυνσης στην
οποία ειδικεύονται οι μεταπτυχιακοί φοιτητές.
iii. Τουλάχιστον τα δύο (2) από τα τέσσερα (4) κατ’ επιλογήν υποχρεωτικά μαθήματα που θα επιλέξουν οι φοι-
τητές πρέπει να ανήκουν στα προσφερόμενα μαθήματα
της ειδίκευσης που παρακολουθούν.
(δ) Μετά το τέλος του Β’ εξαμήνου και μέχρι την ολοκλήρωση του Γ’ εξαμήνου οι φοιτητές είναι υποχρεωμέ-
νοι να αναλάβουν την εκπόνηση μεταπτυχιακής διπλωματικής εργασίας υπό την εποπτεία ενός Καθηγητή του
Τμήματος. Ειδικότερα:
i. Η μεταπτυχιακή διπλωματική εργασία πρέπει να έχει
συνάφεια με το αντικείμενο του Π.Μ.Σ. και της ειδικότητας του φοιτητή. Για την εξέταση της διπλωματικής
εργασίας ορίζεται τριμελής επιτροπή στην οποία συμμετέχουν ο επιβλέπων και δύο άλλα μέλη που έχουν
αντικείμενο συναφές με το Π.Μ.Σ. Η μεταπτυχιακή διπλωματική εργασία βαθμολογείται από 0-10 και βάση
επιτυχίας θεωρείται το 5.
ii. Ο ορισμός της τριμελούς επιτροπής γίνεται από τη
Συνέλευση του Τμήματος μετά από αίτηση του επιβλέποντος ή του μεταπτυχιακού φοιτητή.
iii. Όταν μέλη ΔΕΠ του Τμήματος αποχωρούν λόγω
συμπληρώσεως του ορίου ηλικίας ή αποχωρούν λόγω
διορισμού τους σε άλλο ΑΕΙ μπορούν να παραμείνουν
ως επιβλέποντες.
(ε) Τα προσφερόμενα μαθήματα μπορεί να μετακινούνται από εξάμηνο σε εξάμηνο ανάλογα με τις διδακτικές
δυνατότητες του Τμήματος και σύμφωνα με το σύστημα
των πιστωτικών μονάδων (ECTS).
(στ) Η Σ.Ε. μπορεί να εισηγηθεί στη Συνέλευση του
Τμήματος τη δυνατότητα λειτουργίας θερινών εξαμήνων
για ταχύρρυθμη εκπαιδευτική κάλυψη ύλης εξαμήνου
σε ορισμένα προσφερόμενα μαθήματα. Οι απαιτήσεις
για την παρακολούθηση και εξέταση των μαθημάτων σε
θερινό εξάμηνο παραμένουν ίδιες όπως προβλέπονται
στον παρόντα κανονισμό.
1.5. Ερευνητική και Βοηθητική Απασχόληση Μεταπτυχιακών Φοιτητών
Οι υποψήφιοι για τη λήψη Μεταπτυχιακού Διπλώματος Ειδίκευσης προσφέρουν ερευνητικές και βοηθητικές
υπηρεσίες στα Εργαστήρια του Τμήματος, σε συνέδρια
κ.λπ. Αυτές οι υπηρεσίες συγκεκριμενοποιούνται από τη
Συνέλευση του Τμήματος και αμείβονται από τον προϋπολογισμό του Π.Μ.Σ. Μπορούν επίσης να συμμετέχουν
σε εκπαιδευτικά προγράμματα ελληνικών ή ξένων Πανεπιστημίων, να συνεργάζονται με Πανεπιστήμια, ερευνη-
τικά κέντρα κ.ά. ιδρύματα της Ελλάδας ή του εξωτερικού.
1.6. Διάρκεια Σπουδών
Η μέγιστη διάρκεια για την απόκτηση του Μ.Δ.Ε. είναι
η διπλάσια από την προβλεπόμενη κανονική διάρκεια
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1051/13.02.2024
φοίτησης στην εκάστοτε υπουργική απόφαση που διέπει
τη λειτουργία του Π.Μ.Σ. Οποιαδήποτε εξάμηνη ή ετήσια
παράταση του κανονικού χρόνου φοίτησης εγκρίνεται
από Συνέλευση μετά από σχετική εισήγηση της Σ.Ε.
Αναστολή σπουδών μεταπτυχιακού φοιτητή χορηγείται μετά από εισήγηση της Συντονιστικής Επιτροπής και
απόφαση της Συνέλευσης του Τμήματος για εξαιρετικά
σοβαρούς λόγους (π.χ. απειλητικά για τη ζωή προβλήματα υγείας, μακροχρόνια νοσηλεία, επαπειλούμενη εγκυ-
μοσύνη, ανάληψη εργασίας σε απομακρυσμένη περιοχή
κ.ά.) και δεν μπορεί να είναι διάρκειας μεγαλύτερης των
δύο ακαδημαϊκών εξαμήνων ούτε μικρότερης του ενός
εξαμήνου. Κάθε μεταπτυχιακός φοιτητής έχει δικαίωμα
να ζητήσει, με αίτησή του, αναστολή φοίτησης. Ο χρόνος
αναστολής φοίτησης δεν υπολογίζεται στη διάρκεια των
σπουδών που προβλέπεται στον παρόντα Κανονισμό.
Ο μεταπτυχιακός φοιτητής που θα ενεργοποιήσει εκ
νέου τη φοίτησή του είναι υποχρεωμένος να παρακολουθήσει όλα τα μαθήματα στα οποία δεν είχε αξιολο-
γηθεί επιτυχώς πριν από την αναστολή της φοίτησής
του. Ο μεταπτυχιακός φοιτητής ο οποίος λαμβάνει άδεια
αναστολής φοίτησης, όταν επαναλάβει τη φοίτησή του,
εξακολουθεί να υπάγεται στο καθεστώς φοίτησης του
χρόνου εγγραφής του ως μεταπτυχιακού φοιτητή. Κατά
τη διάρκεια της αναστολής αίρεται η φοιτητική ιδιότητα
και αναστέλλονται όλα τα σχετικά δικαιώματα.
1.7. Παρακολούθηση Μαθημάτων και όροι διαγραφής
Προκειμένου να διδαχθεί ένα μάθημα επιλογής, πρέπει
να επιλεγεί τουλάχιστον από πέντε
(5) φοιτητές, εκτός και αν δεν προσφέρεται άλλο τέτοιο
μάθημα, οπότε το μάθημα υλοποιείται. Η παρακολούθηση των μαθημάτων στο Π.Μ.Σ. είναι υποχρεωτική.
Η Συνέλευση του Τμήματος μπορεί επίσης να επιβάλει στον μεταπτυχιακό φοιτητή την παρακολούθηση
μαθημάτων προπτυχιακού επιπέδου στην περίπτωση
που κρίνει ότι η κατάρτισή του δεν είναι επαρκής στην
κατεύθυνση.
Η Συνέλευση του Τμήματος μπορεί να προβεί στη διαγραφή του μεταπτυχιακού φοιτητή από τα μητρώα του
Τμήματος σε περίπτωση αδικαιολογήτων απουσιών. Οι
φοιτητές οι οποίοι αποτυγχάνουν σε ένα μάθημα σε δύο
εξεταστικές περιόδους παραπέμπονται στην Συνέλευση
του Τμήματος με το ερώτημα της διαγραφής από τα μητρώα του Τμήματος.
1.8. Απόκτηση Μεταπτυχιακού Διπλώματος
Η μεταπτυχιακή διπλωματική εργασία υποστηρίζεται ενώπιον τριμελούς επιτροπής αποτελούμενης από
τον επιβλέποντα και δύο άλλα μέλη (το ένα μέλος της
τριμελούς επιτροπής μπορεί να είναι ερευνητής ή διδάσκων στο Π.Μ.Σ. εκτός του οικείου Τμήματος), τα οποία
τα ορίζει η Συνέλευση, σύμφωνα με όσα ορίζονται στον
παρόντα Κανονισμό και στις κείμενες διατάξεις.
Κατά τη διαδικασία εξέτασης της μεταπτυχιακής διπλωματικής εργασίας η τριμελής επιτροπή συνεκτιμά
και αξιολογεί τα εξής:
i. τη γενική αναλυτική και συνθετική ικανότητα του
φοιτητή,
ii. την επαρκή βιβλιογραφική τεκμηρίωση του θέματος,
iii. τον πλούτο, την ποιότητα και την αξιοπιστία των
βιβλιογραφικών πηγών,
iv. τη μεθοδολογία που ακολουθήθηκε για τη διερεύνηση του θέματος,
v. τον τρόπο επεξεργασίας και ανάλυσης των στοιχείων
της έρευνας σε σχέση με το αντικείμενο της μελέτης,
vi. την επιστημονική συμβολή της διπλωματικής εργασίας,
vii. τη σαφήνεια ως προς τη διατύπωση των στόχων ερωτημάτων - υποθέσεων της μελέτης καθώς και των
νοημάτων,
viii. τη γενικότερη ποιότητα και σαφήνεια των νοημάτων της εργασίας.
Μετά την επιτυχή υποστήριξη της διπλωματικής διατριβής ο υποψήφιος υποχρεούται να καταθέσει αντίτυπο
της εργασίας του σε ψηφιακή μορφή (σε pdf) στη Γραμματεία του Τμήματος.
2. Λοιπές Διατάξεις
Για οποιοδήποτε ζήτημα δεν προβλέπεται ειδικώς από
τον παρόντα κανονισμό, ακολουθείται ό,τι προβλέπει ο
κανονισμός μεταπτυχιακών σπουδών του Πανεπιστημίου Κρήτης και η κείμενη νομοθεσία.
Παράρτημα της υπ’ αρ. 508ης/23-11-2023 απόφασης της Συγκλήτου του Πανεπιστημίου Κρήτης με τίτλο
«Τροποποίηση της υπ’ αρ. 4964/26.04.2018 (Β’ 1674)
απόφασης ίδρυσης και της υπ’  αρ. 6787/23.05.2018
(Β’ 2077) απόφασης έγκρισης του κανονισμού σπουδών
του Προγράμματος Μεταπτυχιακών Σπουδών με τίτλο
«Επιστήμες της Αγωγής: Θεωρία και Εφαρμογές» του
Παιδαγωγικού Τμήματος Προσχολικής Εκπαίδευσης του
Πανεπιστημίου Κρήτης, σύμφωνα με τον ν. 4957/2022.»
Σύντομη περιγραφή των μαθημάτων
Ειδίκευση: «Θεωρία και Πράξη στην Προσχολική Εκπαίδευση» ΜΑΣ 100: Μεθοδολογία εκπαιδευτικής έρευ-
νας προχωρημένου επιπέδου
Το μάθημα στοχεύει στην εισαγωγή των μεταπτυχιακών φοιτητών σε προχωρημένες έννοιες στο
χώρο της έρευνας στην εκπαίδευση και στην απόκτηση των γνώσεων εκείνων, οι οποίες θα τους βοηθήσουν:
α) να κατανοούν και να αξιολογούν τα αποτελέσματα
εκπαιδευτικών ερευνών και β) να αναλαμβάνουν οι ίδιοι
εκπαιδευτικές έρευνες.
Με την επιτυχή ολοκλήρωση του μαθήματος ο/η φοιτητής/τρια θα είναι σε θέση να: Κατανοεί τις βασικές αρ-
χές που διέπουν την έρευνα στην εκπαίδευση.
Έχει αποκτήσει εξοικείωση με την ερευνητική ορολογία, ώστε να είναι σε θέση να κατανοεί τα πορίσματα των
εκπαιδευτικών ερευνών.
Γνωρίζει και να εφαρμόζει τις τεχνικές δειγματοληψίας και τις μεθόδους συλλογής ποσοτικών και ποιοτικών
ερευνητικών δεδομένων.
Έχει γνώση των κυριότερων ποσοτικών και ποιοτικών
μεθοδολογικών σχεδιασμών της εκπαιδευτικής έρευνας.
Κατανοεί βασικές μεθόδους ανάλυσης ποσοτικών και
ποιοτικών δεδομένων.
Ερμηνεύει και αξιολογεί συμπεράσματα/ευρήματα
ποσοτικών και ποιοτικών δεδομένων.
Σχεδιάζει μία ερευνητική πρόταση με σκοπό την συστηματική εξέταση ζητημάτων της εκπαιδευτικής έρευνας.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1051/13.02.2024
Έχει γνώση του τρόπου συγγραφής ερευνητικών εργασιών.
ΘΠΕ 209: Σύγχρονα θέματα προσχολικής παιδαγωγικής
Στο μάθημα αυτό διερευνούμε και αναλύουμε νέες
και εναλλακτικές προοπτικές στην προσχολική παιδαγωγική. Συμπεριλαμβάνονται διεπιστημονικά θέματα
τα οποία αναλύονται από τη σκοπιά της προσχολικής
παιδαγωγικής, όπως η παιδική ανάπτυξη, η κοινωνικοσυναισθηματική ανάπτυξη, ο ρόλος της οικογένειας, η
γλώσσα, η ταυτότητα, η διαφορετικότητα, οι νέες τεχνολογίες της πληροφορίας, οι κοινωνικές σπουδές, η προ-
σέγγιση STEAM, το πρόγραμμα σπουδών, ο πολιτισμός,
ή οποιοσδήποτε συνδυασμός τέτοιων θεμάτων.
ΘΠΕ 501: Ιστορία προσχολικής αγωγής
Η Ιστορία της προσχολικής αγωγής και εκπαίδευσης
καλύπτει ένα ευρύ φάσμα θεμάτων που σχετίζονται με την
ανάπτυξη πρακτικών, θεωριών και πολιτικών στον χώρο
της αγωγής και εκπαίδευσης του παιδιού της πρώιμης παιδικής ηλικίας. Ειδικότερα στο μάθημα αυτό εξετάζονται:
Προσεγγίσεις των αρχαίων πολιτισμών στη φροντίδα και
αγωγή του παιδιού της πρώιμης παιδικής ηλικίας
Ιστορικές αλλαγές στις κοινωνικές αντιλήψεις και πρακτικές για το μικρό παιδί και τους τρόπους διαπαιδαγώ-
γησής του
Ο θεσμός του «παιδικού κήπου» (Kindergarten) και η
εξακτίνωσή του σε όλο τον κόσμο
Ιστορική διαμόρφωση του θεσμικού πλαισίου φροντίδας, αγωγής και εκπαίδευσης του μικρού παιδιού
Επιστημονικοί χώροι που μελετούν το παιδί και την
ανάπτυξή του και η συμβολή τους στη διαμόρφωση της
σύγχρονης προσχολικής παιδαγωγικής
Παιδαγωγοί, παιδαγωγικές θεωρίες και συστήματα
για την αγωγή και εκπαίδευση του παιδιού της πρώιμης
παιδικής ηλικίας
Ανάπτυξη σύγχρονων προγραμμάτων σπουδών της
πρώιμης παιδικής ηλικίας Πολιτικές των διεθνών οργανισμών σε θέματα προσχολικής αγωγής και εκπαίδευσης
Σύγχρονες τάσεις και συζητήσεις για το μικρό παιδί, την
αγωγή και την εκπαίδευσή του Ιστορική διαμόρφωση
του επαγγέλματος των παιδαγωγών προσχολικής ηλικίας
ΘΠΕ 202: Διδακτική μέσω κίνησης
Σκοπός του μαθήματος είναι η μύηση των μεταπτυχιακών φοιτητών στις διδακτικές μεθόδους της κινητικής
και ψυχοκινητικής αγωγής. Ειδικότερα, το μάθημα αναφέρεται στην κατανόηση του ρολού της κίνησης στην
αναπτυξιακή και μαθησιακή διαδικασία του παιδιού,
στην κατανόηση της αλληλεπίδρασης ανάμεσα στη
σωματική, συναισθηματική, κοινωνική και γνωστική
ανάπτυξη, στη θεωρητική και βιωματική διερεύνηση
των μεθόδων διδασκαλίας και μάθησης μέσω κίνησης
(άμεσες και έμμεσες μέθοδοι), στην εξοικείωση με το
σχεδιασμό και τις βασικές αρχές που διέπουν τη διδασκαλία μέσω κίνησης και τη δημιουργία αναπτυξιακά κα-
τάλληλων προγραμμάτων, στην εξοικείωση με εργαλεία
αξιολόγησης της κινητικής ανάπτυξης, της κινητικήςψυχοκινητικής μάθησης και κινητικού γραμματισμού.
Το μάθημα αποτελείται από θεωρητικές διαλέξεις και
βιωματικές-εργαστηριακές εφαρμογές που στοχεύουν
στο να καταστήσουν τους μεταπτυχιακούς φοιτητές ικανούς να σχεδιάζουν να εφαρμόζουν και να αξιολογούν
αναπτυξιακά κατάλληλα προγράμματα μάθησης μέσω
κίνησης για παιδιά προσχολικής και σχολικής ηλικίας. Η
αξιολόγηση του μαθήματος πραγματοποιείται μέσω εκπόνησης γραπτής εργασίας και δημόσιας παρουσίασης.
ΘΠΕ 210: Θρησκειολογία
Η Θρησκειολογία είναι ένα σύνολο επιστημών που εξετάζουν το φαινόμενο της θρησκείας. Ο φοιτητής εξειδι-
κεύεται στη βιβλιογραφική έρευνα, στην επιστημονική
τεχνογραφία και στη συγγραφή θέματος που αφορά στις
θρησκείες, στην θρησκευτική συμπεριφορά και σε θρησκειολογικούς όρους, ιερά πρόσωπα ή επιστήμονες που
έπαιξαν σημαντικό ρόλο στην ανάπτυξη της Θρησκειολογίας. Το μάθημα είναι Σεμιναριακού τύπου. Οι φοιτητές
αναλαμβάνουν να παρουσιάσουν το θέμα μιας εργασίας
και το περιεχόμενο ξενόγλωσσων κυρίως άρθρων που
έχουν σχέση με την εργασία τους. Γίνεται συζήτηση από
όλους τους φοιτητές για κάθε θέμα που παρουσιάζεται. Η τελική αξιολόγηση του μαθήματος γίνεται με την
κατάθεση γραπτής εργασίας και την υποστήριξη του
περιεχομένου από τον κάθε φοιτητή.
ΘΠΕ 400: Παιδική λογοτεχνία στην προσχολική εκπαίδευση
Το μάθημα εστιάζεται στους τρόπους που η παιδική
λογοτεχνία μπορεί να αξιοποιηθεί στην προσχολική εκπαίδευση είτε ως μορφή τέχνης που συμβάλλει στην
αισθητική καλλιέργεια των παιδιών είτε και ως αντικείμενο που βρίσκει πιο χρηστικές εφαρμογές κατά τη συ-
νάρτησή του με τη διδακτική της γλώσσας, της ιστορίας,
των μαθηματικών ή της φυσικής. Εκκινώντας από την
ανάλυση των χαρακτηριστικών του αναγνώστη παίκτη
(θεωρία του Appleyard), το μάθημα επικεντρώνεται σε
λογοτεχνικά είδη κατάλληλα για τα παιδιά προσχολικής
ηλικίας, όπως το παραμύθι, ο μύθος, η μικρή ιστορία, το
λίμερικ, το χαϊκού, το nonsense poem. Έμφαση δίνεται
στην επισήμανση των ειδολογικών γνωρισμάτων των
παραπάνω ειδών, ενώ υποδεικνύονται οι κατάλληλες
μέθοδοι που μπορούν να βοηθήσουν στην πρόσληψή
τους από τα παιδιά «αναγνώστες» κυρίως μέσα από τη
δημιουργική συνδρομή άλλων τεχνών, όπως η ζωγραφική, η μουσική, το θέατρο, ή ο κινηματογράφος. Επιπλέον,
προβάλλεται η σύμπραξη της αφήγησης με την εικόνα
στα συμφραζόμενα της λογοτεχνίας που αφορά στα
παιδιά προσχολικής ηλικίας και επισημαίνονται τρόποι
αποκρυπτογράφησης της εικονικής αφήγησης.
ΘΠΕ 600: Στατιστική στην εκπαίδευση
Η χρήση του στατιστικού πακέτου SPSS για ανάλυση
ποσοτικών δεδομένων σε έρευνες στις Παιδαγωγικές
Επιστήμες. Εισαγωγή στο SPSS. Εισαγωγή δεδομένων,
επεξεργασία δεδομένων και μεταβλητών, κατηγορικές,
συνεχείς, διατακτικές μεταβλητές, δημιουργία βάσεων
δεδομένων. Οι εντολές recode και compute. Χειρισμός
δεδομένων (split file, select cases). Βασικά γραφήματα. Πίνακες συνάφειας, Χ2 έλεγχος, έλεγχος Fisher. Συντελεστής
συσχέτισης κατά Pearson και Spearman. Έλεγχος ισότητας
μέσων δύο ανεξάρτητων δειγμάτων. Έλεγχος ισότητας
μέσων τιμών για εξαρτημένα δείγματα. Ανάλυση διακύμανσης κατά ένα παράγοντα. Ανάλυση συνδιακύμανσης
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1051/13.02.2024
(συνεχείς και κατηγορικές επεξηγηματικές μεταβλητές)
με αλληλεπιδράσεις. Απλή γραμμική παλινδρόμηση. Πολλαπλή παλινδρόμηση. Υποθέσεις γενικού γραμμικού μο-
ντέλου, ανεξαρτησία, κανονικότητα, ομοσκεδαστικότητα.
Μη παραμετρικοί έλεγχοι για ανεξάρτητα και εξαρτημένα
δείγματα. Διερευνητική παραγοντική ανάλυση, επιλογή
αριθμού παραγόντων, ερμηνεία παραγόντων, αξιολόγηση
προσαρμογής λανθανουσών παραμέτρων. Αξιοπιστία,
εσωτερική εγκυρότητα, συντελεστής Cronbach alpha.
Εφαρμογή των αναλύσεων (εντοπισμός των κατάλληλων
κατά περίπτωση) σε πραγματικά σετ δεδομένων.
ΘΠΕ 302: Σύγχρονα θέματα ψυχοπαιδαγωγικής
Σκοπός του μαθήματος είναι η μύηση των φοιτητών
στον επιστημονικό κλάδο που μελετά τα προβλήματα
της εκπαίδευσης και τους τρόπους με τους οποίους
μπορούμε να τα επιλύσουμε επιδέξια υπό το πρίσμα
των σύγχρονων ψυχολογικών δεδομένων. Το μάθημα
στοχεύει ιδιαίτερα στην προσφορά επαρκών επιστημονικών στοιχείων, ώστε οι φοιτητές να γνωρίσουν μερικούς
βασικούς τομείς της Ψυχοπαιδαγωγικής (Εκπαιδευτικής
Ψυχολογίας), όπως
Τις ικανότητες των παιδιών σε διαφορετικές αναπτυξιακές περιόδους.
τις εφαρμογές των ψυχολογικών θεωριών της ανάπτυξης στην εκπαιδευτική διαδικασία τη μαθησιακή διαδι-
κασία και την αναγνώριση των ειδών μάθησης
τις αρχές των θεωριών μάθησης και τις εφαρμογές
τους στην εκπαιδευτική διαδικασία
τις ατομικές διαφορές των μαθητών και την αναγνώριση των ψυχοπαιδαγωγικών συνεπειών τους. το ψυχο-
παιδαγωγικό ρόλο των κινήτρων στην μάθηση
τις μορφές της ψυχοπαιδαγωγικής αξιολόγησης των
μαθητών
ΘΠΕ 103: Κριτική Παιδαγωγική
Η κριτική παιδαγωγική είναι μια φιλοσοφία της εκπαίδευσης που αντιμετωπίζει τη διδασκαλία ως πολιτική
πράξη. Αυτό φυσικά περιλαμβάνει την πρόκληση των μαθητών να εξετάσουν τις δομές εξουσίας και το status quo
του περιβάλλοντός τους. Στο πλαίσιο της κριτικής παιδαγωγικής οι εκπαιδευτικοί προσπαθούν να δώσουν στους
μαθητές μεγαλύτερη εξουσία και τους ενθαρρύνουν να
αποφασίσουν τι μελετούν, από ποιες πηγές και γιατί. Επίσης η κριτική παιδαγωγική βασίζεται στην εμπειρία των
μαθητών και εναρμονίζεται με τα ενδιαφέροντα και τα
ερωτήματα των μαθητών. Βασίζεται στο ότι οι μαθητές
μαθαίνουν καλύτερα όταν τους επιτρέπεται να διερευνήσουν οι ίδιοι μια απάντηση. Η Κριτική Παιδαγωγική θεωρεί
τη Δημοκρατία και την Κοινωνική Δικαιοσύνη ως τους
στόχους και τις αξίες στις οποίες βασίζεται και που πρέπει
να επιδιώκει η εκπαίδευση. Στο πλαίσιο του μαθήματος οι
φοιτητές/φοιτήτριες θα αναλύσουν τις γενικές αρχές που
υιοθετεί η Κριτική Παιδαγωγική καθώς και τα επιμέρους
ζητήματα που εντάσσονται στο ερευνητικό της πεδίο.
Επίσης θα γνωρίσουν συγκεκριμένες μεθοδολογίες που
μπορούν να βοηθήσουν τους μαθητές να αναπτύξουν
δεξιότητες, οι οποίες μακροπρόθεσμα θα συμβάλουν στη
διαμόρφωση μιας δημοκρατικής και δίκαιης κοινωνίας.
ΘΠΕ 104: Διαπολιτισμική προσχολική παιδαγωγική
Σκοπός του μαθήματος είναι να παρουσιάσει, να αναλύσει και να προβληματίσει τους φοιτητές και τις φοιτή-
τριες σχετικά με τις συνθήκες αγωγής και εκπαίδευσης
μαθητών και μαθητριών με διαφορετικές πολιτισμικές
καταβολές και ταυτότητες επιδιώκοντας τη μεταξύ τους
αλληλεπίδραση μέσα στο πλαίσιο του σχολείου.
Με την επιτυχή ολοκλήρωση του μαθήματος οι φοιτητές και οι φοιτήτριες αναμένεται να είναι σε θέση να
πραγματεύονται θέματα διαχείρισης της ετερότητας στο
σύγχρονο σχολείο με βάση τις αρχές της διαπολιτισμικής
παιδαγωγικής. Σε αυτό το πλαίσιο αναλύονται οι έννοιες
της εθνότητας, του πολιτισμού και της εθνοπολιτισμικής ταυτότητας. Παρουσιάζονται τα εκπαιδευτικά μο-
ντέλα διαχείρισης της ετερότητας και γίνεται διάκριση
μεταξύ εκείνων που υποστηρίζουν μονοπολιτισμικές/
εθνοκεντρικές ιδεολογίες και εκείνων που υποστηρίζουν πλουραλιστικές ιδεολογίες. Τέλος, συζητιούνται
ζητήματα εφαρμογής στην πράξη της διαπολιτισμικής
εκπαίδευσης και της ανάπτυξης της διαπολιτισμικής ικανότητας των μαθητών/τριών. Η αξιολόγηση του μαθήμα-
τος γίνεται με συγγραφή ατομικής ή ομαδικής εργασίας
η οποία παρουσιάζεται στο σύνολο των φοιτητών/τριών
του μαθήματος.
ΘΠΕ 205: Διδασκαλία μέσω τέχνης
Σκοπός του μαθήματος «Διδασκαλία μέσω τέχνης»
είναι οι συμμετέχοντες να μελετήσουν την προσέγγιση
της ενσωμάτωσης των τεχνών στην εκπαίδευση ως μέσων διδασκαλίας καλλιτεχνικών και μη καλλιτεχνικών
θεμάτων. Πρόκειται για την περίπτωση κατά την οποία
οι δραστηριότητες τέχνης διαχέονται στο σύνολο του
προγράμματος σπουδών και αποτελούν παράγοντα της
διδασκαλίας κάθε θέματος. Στο πλαίσιο του μαθήματος
περιέχονται θέματα όπως: η αναγκαιότητα της διδασκαλίας μέσω τέχνης, σύγχρονες ερευνητικές προσεγγίσεις,
οφέλη, πλεονεκτήματα και μειονεκτήματα, ενδεικτικά
προγράμματα, μοντέλα δραστηριοτήτων, κατηγορίες
δραστηριοτήτων αντίστοιχες με τις ενότητες του ΔΕΠΠΣ.
Εκτός από τις διαλέξεις, στο μάθημα περιέχονται εφαρμογές δραστηριοτήτων οι οποίες εφαρμόζονται σε
μορφή προσομοιωματικών ασκήσεων (workshop) και
αξιολογούνται σε εστιασμένες (focus group) συζητήσεις.
ΘΠΕ 200: Θρησκευτική αγωγή στο νηπιαγωγείο
Η θρησκευτική αγωγή στο Νηπιαγωγείο συνδυάζει
την θρησκευτική και ηθική ανάπτυξη του μικρού παιδιού. Ο φοιτητής εξειδικεύεται πάνω σε θέματα που
αφορούν την θρησκευτική ανάπτυξη, την προετοιμασία
και διδασκαλία θρησκευτικού θέματος και στην ηθική
ανάπτυξη του παιδιού μέσω της θρησκείας. Το μάθημα
είναι Σεμιναριακού τύπου. Οι φοιτητές αναλαμβάνουν να
παρουσιάσουν το θέμα μιας εργασίας και το περιεχόμενο
ξενόγλωσσων κυρίως άρθρων που έχουν σχέση με την
εργασία τους. Γίνεται συζήτηση από όλους τους φοιτητές
για κάθε θέμα που παρουσιάζεται. Η τελική αξιολόγηση
του μαθήματος γίνεται με την κατάθεση γραπτής εργασίας και την υποστήριξη του περιεχομένου από τον
κάθε φοιτητή.
ΘΠΕ 206: Διδακτική της γλώσσας στην προσχολική
εκπαίδευση
Σκοπός τους μαθήματος αποτελεί η μύηση των μεταπτυχιακών φοιτητών/τριών σε θέματα από το επιστημο-
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1051/13.02.2024
νικό πεδίο της γλώσσας και του γραμματισμού παιδιών
προσχολικής ηλικίας. Αντικείμενο των παρουσιάσεων
και των εργασιών που θα εκπονηθούν στο μάθημα
αποτελεί η ανάλυση των πιο σύγχρονων θεωρητικών
μοντέλων γραμματισμού για την προσχολική ηλικία και
η μελέτη των επιμέρους δεξιοτήτων προφορικού και
γραπτού λόγου που κρίνονται σημαντικές για την ανάπτυξη της γλώσσας και του γραμματισμού των μικρών
παιδιών βραχυπρόθεσμα και μακροπρόθεσμα. Παράλληλα, στόχος του μαθήματος αποτελεί η ανάλυση των
σύγχρονων διδακτικών προσεγγίσεων που προτείνονται
για την ανάπτυξη των υπό μελέτη δεξιοτήτων.
Με την επιτυχή ολοκλήρωση του μαθήματος ο/η φοιτητής/ήτρια θα είναι σε θέση να:
Μπορεί να αναζητήσει και να συνθέσει ερευνητική βιβλιογραφία σε σχέση με τις παραμέτρους που αφορούν
στο αντικείμενο του μαθήματος ώστε να μπορεί να δομεί
και να συγγράφει μια επιστημονική εργασία.
Μπορεί να επιλέγει διδακτικές τεχνικές ώστε να δημιουργεί διδακτικές προσεγγίσεις, οι οποίες δύναται να
συμβάλλουν σημαντικά στην ανάπτυξη της γλώσσας και
του γραμματισμού παιδιών προσχολικής ηλικίας.
Μπορεί να υποστηρίζει/τεκμηριώνει τις θέσεις του/
της για τα θέματα τα σχετικά με το περιεχόμενο του μαθήματος βασισμένος/η σε επιστημονικά επιχειρήματα.
ΘΠΕ 207: Διδακτική της ιστορίας στο νηπιαγωγείο
Με το μάθημα επιδιώκεται η μύηση των μεταπτυχιακών φοιτητών/τριών: α) στη φύση της Ιστορίας ως μα-
θήματος και ως επιστημονικού κλάδου, β) στις πηγές ως
τεκμήρια του παρελθόντος, απαραίτητα για τη μελέτη του
παρελθόντος και την ιστορική έρευνα, γ) στις ιστορικές
και χρονικές έννοιες, οι οποίες συνυφαίνονται με τη μελέτη της Ιστορίας, προκειμένου αυτή να προσεγγίζεται
ως αντικείμενο μελέτης και έρευνας, δ) στις θεωρίες της
Γνωστικής Ψυχολογίας και ε) στις διδακτικές αρχές και τα
μέσα, βάσει των οποίων μπορούν να καλλιεργηθούν οι
κατάλληλες δεξιότητες, τόσο στους/στις ίδιους/ίδιες τους/
τις φοιτητές/τριες, όσο και σε παιδιά προσχολικής ηλικίας,
προκειμένου να γνωρίσουν, πώς προσεγγίζεται ερευνητικά ένα ιστορικό θέμα. Με την επιτυχή ολοκλήρωση του
μαθήματος, οι μεταπτυχιακοί/ές φοιτητές/τριες θα είναι
σε θέση να εισαγάγουν παιδιά της προσχολικής ηλικίας
σε απλές μορφές ιστορικής έρευνας (με την κατάλληλη
διαχείριση από τα παιδιά τεκμηρίων του παρελθόντος και
με τη συμμετοχή τους σε βιωματικές δραστηριότητες).
ΘΠΕ 500: Φιλοσοφία της Παιδείας
Σκοπός του μαθήματος είναι να εξοικειώσει τους φοιτητές με τον φιλοσοφικό προβληματισμό σε θέματα της
φιλοσοφίας της παιδείας και να τους εισαγάγει σε βασικές έννοιες και στην πρακτική της φιλοσοφίας με παιδιά.
Οι φοιτητές δημιουργώντας μια κοινότητα φιλοσοφικής
έρευνας θα μάθουν να εργάζονται αυτόνομα αλλά και
συνεργατικά χρησιμοποιώντας τα «μέσα» ενός φιλοσόφου. Τουτέστιν, μέσα από τον εννοιολογική ανάλυση,
τον κριτικό αναστοχασμό και τη διαλογική διαδικασία,
οι φοιτητές θα επιχειρούν την κατανόηση ερωτημάτων
και εννοιών που σχετίζονται με θέματα της φιλοσοφία
της παιδείας και της φιλοσοφίας με παιδιά. Ως προς τα
μαθησιακά περιεχόμενα θα εξεταστούν:
Η παιδεία ως φιλοσοφικό αντικείμενο και οι σκοποί
της εκπαίδευσης
βασικές έννοιες όπως είναι η παιδεία, η εκπαίδευση,
η αγωγή, η μόρφωση, η διδασκαλία, η κοινωνικοποίηση
και η μάθηση,
σχέσεις μεταξύ: φιλοσοφίας, παιδείας και εκπαίδευσης/εκπαίδευσης και γνώσης/εκπαίδευσης και ήθους/
παιδείας, κοινωνίας και κουλτούρας
η δυνατότητα του φιλοσοφείν στα παιδιά και η πρακτική της φιλοσοφίας με παιδιά στη σχολική τάξη
ΘΠΕ 303: Κοινωνιολογία της προσχολικής εκπαίδευσης
Α. Κοινωνιολογικές θεωρίες (Λειτουργιστικές, Συγκρουσιακές και Μικροκοινωνιολογικές)
Β. Οργάνωση και λειτουργίες της κοινωνικής ομάδας:
Κοινωνική ομάδα και τα χαρακτηριστικά της γνωρίσματα. Κοινωνικοποίηση του παιδιού. Κοινωνιολογικές θεω-
ρίες για την κοινωνική ομάδα. Κοινωνικοί ρόλοι, κοινωνικοί κανόνες, αξίες κ.λπ. Η κοινωνική συνοχή.
Γ. Κοινωνιολογία στη Σχολική Κοινότητα και Τάξη: Εκπαίδευση-σχολείο και η Σχολική Κοινότητα. Επικοινωνία και
οι μορφές της. Οι σχέσεις/επικοινωνία μεταξύ των πρωταγωνιστών. Η αλληλεπίδραση εκπαιδευτικών-μαθητών-
γονέων. Θεωρητικό πλαίσιο της επικοινωνίας. Λεκτική και
μη λεκτική επικοινωνία. Η επικοινωνία ως συναλλακτική
διαδικασία. Η επικοινωνία ως επιδέξια συμπεριφορά. Η
επικοινωνία και οι διαπροσωπικές σχέσεις. Διαταραχές
επικοινωνίας. Ανάπτυξη δεξιοτήτων επικοινωνίας.
Δ. Μεθοδολογία έρευνας στη σχολική τάξη για την
καταμέτρηση της αλληλεπίδρασης των μελών της: Έρευνα δράσης, Κοινωνιομετρία, Παρατήρηση, συνέντευξη.
Αφηγηματική, εθνογραφική, αυτοβιογραφική μέθοδος.
Ε. Η αντιμετώπιση των προβλημάτων καλής επικοινωνίας. Παρεμβατικές κοινωνιο-παιδαγωγικές δραστηριό-
τητες. Κοινωνιόδραμα και Ψυχόδραμα.
ΘΠΕ 100: Αισθητική αγωγή
Στο μάθημα «Αισθητική αγωγή» περιέχονται α) η μελέτη σύγχρονων θεωρητικών παραδειγμάτων τα οποία
σχετίζονται με την παιδαγωγική αξιοποίηση των τεχνών
(θεωρία της ενσωμάτωσης των τεχνών στις διδακτικές
διαδικασίες, θεωρία της πολυτροπικότητας, θεωρία της
παιδαγωγικής των πολυγραμματισμών κ.ά), β) η κατηγοριοποίηση και η εφαρμογή μοντέλων δραστηριοτήτων
ενσωμάτωσης των τεχνών, και γ) η μελέτη βασικών μεθοδολογικών αρχών για την εφαρμογή των δραστηριοτήτων
τέχνης στην προσχολική και πρωτοσχολική τάξη (σύγχρονα προγράμματα, η στάση του παιδαγωγού, η οργάνωση
και τα είδη αισθητικών δραστηριοτήτων, η αξιολόγηση, η
ενσωμάτωση των δραστηριοτήτων τέχνης στο Δ.Ε.Π.Π.Σ.,
κ.ά.). Σκοπός του μαθήματος είναι οι συμμετέχοντες να
έρθουν σε επαφή με τις διάφορες μορφές της αισθητικής
έκφρασης (θεατρική δράση, εικαστικά, ηχητική - μουσική,
σωματική έκφραση - ψυχοκίνηση, συμβολικός λόγος, εκφραστική χρήση πολυμέσων κ.ά.), σε θεωρητικό, βιωματι-
κό και μεθοδολογικό επίπεδο. Να συνειδητοποιήσουν την
πολυ-πρισματική και ολιστική διάσταση της ενασχόλησης
των παιδιών με τις τέχνες στο σχολείο.
ΘΠΕ 106: Συγκριτική Παιδαγωγική
Εισαγωγή στο τι είναι πρόγραμμα σπουδών και το
κρυφό αναλυτικό πρόγραμμα. Σκοποί και περιεχόμενο
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1051/13.02.2024
μίας τάξης (π.χ. καθαρεύουσα, θρησκεία, αρχαιολατρία)
Διακήρυξη των δικαιωμάτων του παιδιού Διακήρυξη
των δικαιωμάτων του ανθρώπου
Ισότητα και ίσες ευκαιρίες, διακρίσεις και στερεότυπα.
Γλώσσα, φύλο, εθνικότητες-θρησκείες- φυλές
Παιχνίδι: δικαίωμα και σχέσεις ισχύος Παιδαγωγική
κατά των διακρίσεων
ΘΠΕ 601: Σεμινάριο Μεταπτυχιακής Διπλωματικής
Εργασίας
Έναρξη εκπόνησης διπλωματικής εργασίας
2) Ειδίκευση: Ανθρωπιστικές Επιστήμες στην Εκπαίδευση
ΜΑΣ 100: Μεθοδολογία εκπαιδευτικής έρευνας προχωρημένου επιπέδου
Το μάθημα στοχεύει στην εισαγωγή των μεταπτυχιακών φοιτητών σε προχωρημένες έννοιες στο χώρο της
έρευνας στην εκπαίδευση και στην απόκτηση των γνώσεων εκείνων, οι οποίες θα τους βοηθήσουν:
α) να κατανοούν και να αξιολογούν τα αποτελέσματα
εκπαιδευτικών ερευνών και β) να αναλαμβάνουν οι ίδιοι
εκπαιδευτικές έρευνες.
Με την επιτυχή ολοκλήρωση του μαθήματος ο/η φοιτητής/τρια θα είναι σε θέση να: Κατανοεί τις βασικές αρ-
χές που διέπουν την έρευνα στην εκπαίδευση.
Έχει αποκτήσει εξοικείωση με την ερευνητική ορολογία, ώστε να είναι σε θέση να κατανοεί τα πορίσματα των
εκπαιδευτικών ερευνών.
Γνωρίζει και να εφαρμόζει τις τεχνικές δειγματοληψίας και τις μεθόδους συλλογής ποσοτικών και ποιοτικών
ερευνητικών δεδομένων.
Έχει γνώση των κυριότερων ποσοτικών και ποιοτικών
μεθοδολογικών σχεδιασμών της εκπαιδευτικής έρευνας.
Κατανοεί βασικές μεθόδους ανάλυσης ποσοτικών και
ποιοτικών δεδομένων.
Ερμηνεύει και αξιολογεί συμπεράσματα/ευρήματα
ποσοτικών και ποιοτικών δεδομένων.
Σχεδιάζει μία ερευνητική πρόταση με σκοπό την συστηματική εξέταση ζητημάτων της εκπαιδευτικής έρευνας.
Έχει γνώση του τρόπου συγγραφής ερευνητικών εργασιών.
ΜΑΙ 100: Διδακτική της ιστορίας
Με το μάθημα επιδιώκεται να μυηθούν οι μεταπτυχιακοί/ές φοιτητές/τριες α) στη φύση της Ιστορίας ως
μαθήματος και ως επιστημονικού κλάδου, β) στις πηγές
ως τεκμήρια του παρελθόντος, απαραίτητα για τη μελέτη
του παρελθόντος και την ιστορική έρευνα, γ) στις ιστορικές και χρονικές έννοιες, οι οποίες συνυφαίνονται με τη
μελέτη της Ιστορίας, δ) στις θεωρίες της Γνωστικής Ψυχολογίας και ε) στις διδακτικές αρχές και τα μέσα, βάσει
των οποίων μπορούν να καλλιεργηθούν οι κατάλληλες
δεξιότητες, απαραίτητες στην ιστορική έρευνα. Με την
ολοκλήρωση του μαθήματος οι φοιτητές/τριες θα είναι
σε θέση να διαχειρίζονται πηγές του παρελθόντος με τα
κατάλληλα μεθοδολογικά εργαλεία, με σκοπό τη μελέτη/
έρευνα ενός ιστορικού θέματος.
ΜΑΓ 101: Θέματα θεωρητικής και εφαρμοσμένης
γλωσσολογίας
Οι στόχοι του μαθήματος συνίστανται στην εξοικείωση
των φοιτητών με θεμελιώδη θέματα της θεωρητικής και
ιστορικής γλωσσολογίας γλωσσολογίας και τη σύνδεση
των τελευταίων με εφαρμοσμένους τομείς της γλωσσικής επιστήμης, όπως η γλωσσική κατάκτηση, η εκμάθη-
ση και διδασκαλία της δεύτερης γλώσσας, η διγλωσσία
και τα γλωσσικά προβλήματα που παρουσιάζουν παιδιά
προσχολικής ηλικίας, οι οποίοι θεραπεύονται από επιστημονικούς κλάδους, όπως η εφαρμοσμένη γλωσσολο-
γία, η εκπαιδευτική γλωσσολογία, η ψυχογλωσσολογία, η
κλινική γλωσσολογία, η νευρογλωσσολογία, η κοινωνική
ανθρωπολογία, η δικανική γλωσσολογία.
ΜΑΘ 100: Θρησκευτική παιδεία
Η Θρησκευτική Παιδεία είναι μάθημα που συνδυάζει
την Ιστορία του Θ.Μ., την κοινωνική επίδραση του στους
βασικούς θεσμούς της κοινωνίας και τη Διδακτική του
Θ.Μ. Ο φοιτητής εξειδικεύεται σε όλα τα παραπάνω. Το
μάθημα είναι Σεμιναριακού τύπου. Οι φοιτητές αναλαμβάνουν να παρουσιάσουν το θέμα μιας εργασίας και το
περιεχόμενο ξενόγλωσσων κυρίως άρθρων που έχουν
σχέση με την εργασία τους. Γίνεται συζήτηση από όλους
τους φοιτητές για κάθε θέμα που παρουσιάζεται. Η τελική αξιολόγηση του μαθήματος γίνεται με την κατάθεση
γραπτής εργασίας και την υποστήριξη του περιεχομένου
από τον κάθε φοιτητή.
ΜΑΛ 100: Θέματα παιδικής λογοτεχνίας
Το μάθημα περιστρέφεται γύρω από καίρια ζητήματα
που αφορούν στην ιστορία, θεωρία, και κριτική της παιδικής λογοτεχνίας. Ειδικότερα εστιάζεται στις εφαρμογές
της θεωρίας της πρόσληψης και στον ρόλο του παιδιού
ως αναγνώστη και κριτικού, αναπτύσσει την προβληματική γύρω από τη συνεχή διαμεσολάβηση του ενηλίκου
στη σχέση του παιδιού με τη λογοτεχνία, εξετάζοντας
το θέμα της λογοκρισίας και του Κανόνα. Επιπλέον, επικεντρώνεται σε ζητήματα σύζευξης αλλά και διαχωρι-
σμού της παιδικής λογοτεχνίας με τη λογοτεχνία που
αφορά στον ενήλικο αναγνώστη ενώ χαρτογραφεί τις
ομοιότητες και τις διαφορές ανάμεσα στην παιδική και
την εφηβική/νεανική λογοτεχνία. Επίσης, συζητά τα είδη
της παιδικής λογοτεχνίας και τα ιδιαίτερα χαρακτηριστικά τους αλλά και τη διασύνδεση διάφορων αισθητικών
ρευμάτων με αυτά. Παράλληλα, επικεντρώνεται στη
σχέση λεκτικής και εικονικής αφήγησης, στη χρήση της
γλώσσας και του χιούμορ στο παιδικό βιβλίο αλλά και σε
ζητήματα που αφορούν στις ιδεολογικές διαστάσεις της
παιδικής λογοτεχνίας (έμφυλες ταυτότητες, ετερότητα,
βία, θάνατος κ.α.)
ΜΑΠ 101: Φιλοσοφία της Παιδείας
Σκοπός του μαθήματος είναι να εξοικειώσει τους φοιτητές με τον φιλοσοφικό προβληματισμό σε θέματα της
φιλοσοφίας της παιδείας και να τους εισαγάγει σε βασικές έννοιες και στην πρακτική της φιλοσοφίας με παιδιά.
Οι φοιτητές δημιουργώντας μια κοινότητα φιλοσοφικής
έρευνας θα μάθουν να εργάζονται αυτόνομα αλλά και
συνεργατικά χρησιμοποιώντας τα «μέσα» ενός φιλοσόφου. Τουτέστιν, μέσα από τον εννοιολογική ανάλυση,
τον κριτικό αναστοχασμό και τη διαλογική διαδικασία,
οι φοιτητές θα επιχειρούν την κατανόηση ερωτημάτων
και εννοιών που σχετίζονται με θέματα της φιλοσοφία
της παιδείας και της φιλοσοφίας με παιδιά. Ως προς τα
μαθησιακά περιεχόμενα θα εξεταστούν:
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1051/13.02.2024
Η παιδεία ως φιλοσοφικό αντικείμενο και οι σκοποί
της εκπαίδευσης
βασικές έννοιες όπως είναι η παιδεία, η εκπαίδευση,
η αγωγή, η μόρφωση, η διδασκαλία, η κοινωνικοποίηση
και η μάθηση,
σχέσεις μεταξύ: φιλοσοφίας, παιδείας και εκπαίδευσης/εκπαίδευσης και γνώσης/εκπαίδευσης και ήθους/
παιδείας, κοινωνίας και κουλτούρας
η δυνατότητα του φιλοσοφείν στα παιδιά και η πρακτική της φιλοσοφίας με παιδιά στη σχολική τάξη
ΜΑΠ 102: Φιλοσοφία με παιδιά: διδακτικές προσεγγίσεις στο νηπιαγωγείο
Το μάθημα αυτό στοχεύει στην εξοικείωση των φοιτητών με βασικές αρχές και έννοιες της φιλοσοφίας με παι-
διά και στην διδακτική εφαρμογή της στη σχολική τάξη.
Σε θεωρητικό επίπεδο θα μελετηθούν τα είδη του σκέπτεσθαι που αναπτύσσει η φιλοσοφία με παιδιά, οι παι-
δαγωγικές- φιλοσοφικές παραδοχές που την διέπουν και
η ιστορία του φαινομένου της «φιλοσοφίας για παιδιά».
Σε πρακτικό επίπεδο οι φοιτητές θα αποκτήσουν εμπειρία και θα εξοικειωθούν με διδακτικές προσεγγίσεις και
τεχνικές: α) δημιουργίας κοινότητας έρευνας, β) προσεκτικής ακρόασης των παιδιών, γ) αναγνώρισης ψηγμάτων
φιλοσοφίας στις συζητήσεις των παιδιών, δ) διατύπωσης
ερωτημάτων που εξελίσσουν τον διάλογο των παιδιών
μέσα από ασκήσεις, μικρο- διδασκαλίες (φιλοσοφικές
έρευνες) και την πρακτική εφαρμογή στη σχολική τάξη.
ΜΑΠ 100: Σύγχρονες τάσεις Παιδαγωγικής
Στόχος του μαθήματος είναι να γνωρίσουν και να κατανοήσουν οι φοιτητές τις σύγχρονες τάσεις που επι-
κρατούν διεθνώς, αλλά και στην Ελλάδα, στο χώρο της
Παιδαγωγικής. Μέσα από τη σύνδεση και με πρόσφατα
ερευνητικά πορίσματα διαφόρων επιστημών, και συνδέοντας τη θεωρητική και εφαρμοσμένη παιδαγωγική,
θα αναλυθούν θέματα αγωγής, αλλά κυρίως θέματα εκπαίδευσης, μάθησης και διδασκαλίας. Στόχος είναι να
γνωρίσουν και να κατανοήσουν οι φοιτητές ορισμένες
βασικές παιδαγωγικές αρχές και σύγχρονες παιδαγωγικές προσεγγίσεις.
Επίσης, στόχος είναι να κατανοήσουν τα βασικά στοιχεία της παιδαγωγικής διαδικασίας, αλλά και τους παρά-
γοντες που την επηρεάζουν στη σύγχρονη εποχή.
ΜΑΘ 101: Θρησκειολογία
Η Θρησκειολογία είναι ένα σύνολο επιστημών που εξετάζουν το φαινόμενο της θρησκείας. Ο φοιτητής εξειδι-
κεύεται στη βιβλιογραφική έρευνα, στην επιστημονική
τεχνογραφία και στη συγγραφή θέματος που αφορά στις
θρησκείες, στην θρησκευτική συμπεριφορά και σε θρησκειολογικούς όρους, ιερά πρόσωπα ή επιστήμονες που
έπαιξαν σημαντικό ρόλο στην ανάπτυξη της Θρησκειολογίας. Το μάθημα είναι Σεμιναριακού τύπου. Οι φοιτητές
αναλαμβάνουν να παρουσιάσουν το θέμα μιας εργασίας
και το περιεχόμενο ξενόγλωσσων κυρίως άρθρων που
έχουν σχέση με την εργασία τους. Γίνεται συζήτηση από
όλους τους φοιτητές για κάθε θέμα που παρουσιάζεται. Η τελική αξιολόγηση του μαθήματος γίνεται με την
κατάθεση γραπτής εργασίας και την υποστήριξη του
περιεχομένου από τον κάθε φοιτητή.
ΜΑΓ 100: Γένεση και εξέλιξη της γλώσσας
Το μάθημα προσεγγίζει τη γλώσσα από δύο οπτικές.
Η μία οπτική είναι βιολογική: η γλώσσα είναι αποκλειστικώς ανθρώπινη ιδιότητα, κάτι που μας οδηγεί στην
πεποίθηση ότι η γλώσσα είναι καταγεγραμμένη στο γενετικό μας υλικό. Αν η γλώσσα είναι “φυσική” - υπό την
έννοια ότι την φέρουμε εγγενώς με τη γέννησή μας - όλες
οι ανθρώπινες γλώσσες είναι, τουλάχιστον σε κάποιο
βαθμό, όμοιες στη δομή τους. Η άλλη οπτική από την
οποία μπορούμε να δούμε τη γλώσσα είναι κοινωνική:
η γλώσσα είναι ένα σημαντικό, αν όχι το σημαντικότερο,
προϊόν κοινωνικής δράσης. Μέσα από αυτές τις δύο οπτικές, θα εξετάσουμε πώς και γιατί γεννιούνται οι γλώσσες,
γιατί και υπό ποιες συνθήκες αλλάζουν και εξελίσσονται,
ποιοι κανόνες παραμένουν διαχρονικά ισχυροί και ποιοι
εξασθενούν, ποιοι παράγοντες τις οδηγούν σε θάνατο,
ποιες ανάγκες επιβάλλουν την κατασκευή συστημάτων
γραφής. Επιπλέον, εξετάζεται γιατί οι γλώσσες και οι διάλεκτοι διαφέρουν μεταξύ τους, θα ανακαλύψουμε ότι
η γλώσσα διαμορφώνει την ιστορία αλλά και διαμορφώνεται με δυναμικό τρόπο από αυτήν όπως και από
την κοινωνική τάξη, την εθνικότητα, το γένος, και άλλες
παραμέτρους, όπως το νομικό πλαίσιο και τα Μ.Μ.Ε.
ΜΑΓ 102: Πολυγλωσσία και εκπαίδευση: Εκμάθηση και
διδασκαλία των δεύτερων/ξένων γλωσσών
Στόχος του μαθήματος είναι να αποκρυσταλλωθούν
οι διαφορές ανάμεσα στη διγλωσσία και την εκμάθηση
της δεύτερης/ξένης γλώσσας. Ο μείζων παράγοντας διαφοροποίησης των ποικίλων μορφών διγλωσσίας από
την εκμάθηση των δεύτερων/ξένων γλωσσών είναι η
κρίσιμη ηλικία (critical period), όπως αυτή ορίζεται υπό
το πρίσμα της Θεωρίας της Καθολικής Γραμματικής. Θα
αναλυθούν οι διεργασίες οι οποίες λαμβάνουν χώρα
στον εγκέφαλο των δίγλωσσων και αλλόγλωσσων ομιλητών μιας γλώσσας σε σχέση με τους μονόγλωσσους
φυσικούς ομιλητές. Θα αναδειχθούν επιπλέον κοινωνικοί
παράγοντες διαφοροποίησης της διγλωσσίας από τη
γλωσσική εκμάθηση, κυρίως το γλωσσικό περιβάλλον, το
γλωσσικό υπόβαθρο/πλαίσιο και ο βαθμός έκθεσης σε
μια ή περισσότερες γλώσσες, Τέλος, θα δειχθεί ότι οι διαφοροποιήσεις στον τρόπο κατάκτησης περισσότερων
της μίας φυσικών γλωσσών καθώς και της εκμάθησης
δεύτερων/ξένων γλωσσών επιβάλλουν διαφορετικές
μεθόδους διδασκαλίας της εκάστοτε γλώσσας σε διαφορετικούς πληθυσμούς.
ΜΑΛ 102: Διδακτική της λογοτεχνίας
Το μάθημα επικεντρώνεται σε κρίσιμα ζητήματα που
αφορούν στη διδακτική της λογοτεχνίας. Αρχικά προσδιορίζεται η ιδιαιτερότητα που φέρει η λογοτεχνία ως
γνωστικό αντικείμενο στην εκπαίδευση και οι πολλαπλές
προσεγγίσεις που δύναται να προσλάβει στο πλαίσιό
της (γνωστικές, αισθητικές, ιδεολογικές, βιωματικές,
δημιουργικές). Έπειτα εξετάζεται η αναπλαισίωση των
λογοτεχνικών κειμένων στα σχολικά βιβλία πρωτοβάθμιας και δευτεροβάθμιας εκπαίδευσης, ενώ θίγονται οι
όψεις παιδαγωγικής λογοκρισίας που αναδύονται απ’
αυτήν αλλά και το ζήτημα του
Κανόνα που προκύπτει από τα κείμενα που επιλέγονται
προς ανθολόγηση. Επίσης, διερευνάται το πώς η θεωρία
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1051/13.02.2024
της πρόσληψης/αναγνωστικής ανταπόκρισης μπορεί να
εφαρμοστεί στην ανάγνωση λογοτεχνικών κειμένων στην
τάξη καθώς και η δυνατότητα αξιοποίησης άλλων τεχνών
αλλά και ψηφιακών μέσων στη διδασκαλία της λογοτεχνίας. Παράλληλα, προβάλλονται οι διαφορετικές μέθοδοι
διδασκαλίας που προϋποθέτουν τα πεζά και τα ποιητικά
λογοτεχνικά είδη ενώ δίδεται ιδιαίτερη έμφαση στην καλλιέργεια της δημιουργικής γραφής ως μέσου κατανόησης
των βαθύτερων νόμων του λογοτεχνικού σύμπαντος αλλά
και ως μέσου προσωπικής έκφρασης των μαθητών.
ΜΑΘ 102: Χριστιανική βιοηθική
Η Χριστιανική Βιοηθική είναι η γέφυρα, η οποία συνδέει την Χριστιανική Ηθική και την Βιοηθική εξετάζοντας
τα μεταξύ τους θέματα που αφορούν στα ηθικά διλήμματα που προκύπτουν από την σύγχρονη κοινωνία. Η
εκπαίδευση και το σχολείο, αλλά και ο εκπαιδευτικός
αντιμετωπίζουν, προβληματίζονται και τοποθετούνται
απέναντι σ’ αυτά στο σημερινό σχολείο. Γίνεται παράλληλη εξέταση και των θέσεων που έχουν οι σύγχρονές
θρησκείες σε βιοηθικά ερωτήματα. Ο φοιτητής εξειδικεύεται σ’ αυτά τα ζητήματα. Το μάθημα είναι Σεμιναρια-
κού τύπου. Οι φοιτητές αναλαμβάνουν να παρουσιάσουν
το θέμα μιας εργασίας και το περιεχόμενο ξενόγλωσσων
κυρίως άρθρων που έχουν σχέση με την εργασία τους.
Γίνεται συζήτηση από όλους τους φοιτητές για κάθε θέμα
που παρουσιάζεται. Η τελική αξιολόγηση του μαθήματος γίνεται με την κατάθεση γραπτής εργασίας και την
υποστήριξη του περιεχομένου από τον κάθε φοιτητή.
ΜΑΙ 101: Αρχαία ελληνική ιστοριογραφία
Με το μάθημα επιδιώκεται η εισαγωγή των μεταπτυχιακών φοιτητών/τριών στις σημαντικότερες φάσεις της
ιστοριογραφικής παράδοσης στην αρχαία Ελλάδα, με έμφαση στους κύριους εκπροσώπους της. Συγκεκριμένα,
οι μεταπτυχιακοί/ές φοιτητές/τριες θα μελετήσουν την
αρχαία ελληνική ιστοριογραφική παράδοση με βάση τα
έργα των δημιουργών της, ενώ θα εμβαθύνουν στα κύρια γνωρίσματά τους, τα οποία αποτέλεσαν τη συμβολή
καθενός συγγραφέα σε αυτή την παράδοση. Έμφαση θα
δοθεί στους κύριους εκπροσώπους της αρχαίας ελληνικής ιστοριογραφίας, δηλ. τον Ηρόδοτο (σύνδεσή του με
τους Ίωνες λογογράφους, αρχής γενομένης με τον Εκαταίο), τον Θουκυδίδη, τον Ξενοφώντα, τον Έφορο, τον
Θεόπομπο τον Χίο, τον Πολύβιο. Επίσης, οι φοιτητές/τριες θα γνωρίσουν τους ιστοριογράφους του 4ου και 3ου
αι. π.Χ, των οποίων τα έργα, αν και σε αποσπασματική
μορφή, ρίχνουν λίγο φως στις περιόδους αυτές, ελλείψει
άλλων πηγών. Με την ολοκλήρωση του μαθήματος, οι
φοιτητές/τριες θα είναι σε θέση να γνωρίσουν τις ιστοριογραφικές τάσεις στην αρχαία Ελλάδα και να διακρίνουν
τα ιδιαίτερα γνωρίσματα των εκπροσώπων τους.
ΜΑΘ 103: Θρησκείες και τέχνη
Οι θρησκείες αποτελούν πηγή έμπνευσης για κάθε είδος τέχνης, αλλά και ως στοιχεία πολιτισμού αναπτύσ-
σουν διάφορες μορφές τέχνης. Η εξέταση διαφόρων
μορφών τέχνης στις θρησκείες ξεκινάει από την εποχή
των πρωτογόνων λαών και φτάνει μέχρι σήμερα. Ο φοιτητής εξειδικεύεται αποκλειστικά σε αυτό το περιεχό-
μενο το οποίο συνδυάζει θρησκειολογικά στοιχεία και
στοιχεία τέχνης. Το μάθημα είναι Σεμιναριακού τύπου.
Οι φοιτητές αναλαμβάνουν να παρουσιάσουν το θέμα
μιας εργασίας και το περιεχόμενο ξενόγλωσσων κυρίως
άρθρων που έχουν σχέση με την εργασία τους. Γίνεται
συζήτηση από όλους τους φοιτητές για κάθε θέμα που
παρουσιάζεται. Η τελική αξιολόγηση του μαθήματος
γίνεται με την κατάθεση γραπτής εργασίας και την υποστήριξη του περιεχομένου από τον κάθε φοιτητή.
ΜΑΘ 104: Πατερική παιδαγωγική
Η Πατερική Παιδαγωγική συνδυάζει την Πατρολογία
και την Παιδαγωγική. Πολλά κείμενα των Πατέρων της
Εκκλησίας έχουν παιδαγωγικό χαρακτήρα τόσο υπό το
πρίσμα της κοσμικής Παιδαγωγικής, όσο και της Χριστιανικής Παιδαγωγικής. Το περιεχόμενο αυτών των κειμέ-
νων αναλύεται ιστορικοφιλολογικά, κοινωνιολογικά και
παιδαγωγικά. Ο φοιτητής εξειδικεύεται στην ερμηνεία
και επεξεργασία ενός τέτοιου κειμένου. Το μάθημα είναι
Σεμιναριακού τύπου. Οι φοιτητές αναλαμβάνουν να παρουσιάσουν το θέμα μιας εργασίας και το περιεχόμενο
ξενόγλωσσων κυρίως άρθρων που έχουν σχέση με την
εργασία τους. Γίνεται συζήτηση από όλους τους φοιτητές
για κάθε θέμα που παρουσιάζεται. Η τελική αξιολόγηση
του μαθήματος γίνεται με την κατάθεση γραπτής εργασίας και την υποστήριξη του περιεχομένου από τον
κάθε φοιτητή.
ΜΑΓ 103: Γλώσσα και κοινωνική διαστρωμάτωση
Στόχος του μαθήματος είναι η εξοικείωση των φοιτητών με όψεις της χρήσης της γλώσσας καθώς και με τους
κανόνες και τις αρχές που διέπουν τη γλωσσική χρήση σε
διαφορετικά κοινωνικά συμφραζόμενα. Ως εκ τούτου, με
εφαλτήριο μια συζήτηση που αφορά τη διαχρονική και
συγχρονική διάσταση της γλώσσας, θα προχωρήσουμε
α) στην ανάλυση του γλωσσικού ύφους και πώς αυτό
επηρεάζεται από τα ατομικά, οικογενειακά, κοινωνικά,
οικονομικά-ταξικά, πολιτισμικά (και άλλα) συγκείμενα
μέσα στα οποία αναπτύσσεται και β) στην ανάδειξη του
ρόλου της γλώσσας ως εργαλείου επικοινωνίας μιας ζώσας κοινωνίας. Ιδιαίτερη έμφαση θα δοθεί στην εξελι-
κτική πορεία της γλώσσας, το ρόλο του φυσικού ή/και
αλλόγλωσσου ομιλητή μέσα στο γλωσσικό παρόν και τις
προβλέψεις που μπορούμε να κάνουμε για το γλωσσικό
μας μέλλον μέσα στο πλαίσιο της γλωσσικής επαφής.
ΜΑΛ 103: Αναπαραστάσεις της παιδικής ηλικίας στη
λογοτεχνία
Το μάθημα επιχειρεί μια περιδιάβαση στους τρόπους
που αποτυπώνεται η παιδικότητα ως βίωμα σε λογοτεχνικά κείμενα που απευθύνονται σε αναγνωστικό
κοινό ενηλίκων. Ξεκινώντας από μια διερεύνηση της
έννοιας της παιδικής ηλικίας από τον 19ο αιώνα και
εξής εξετάζει την αποτύπωση ιστορικών, κοινωνικών,
παιδαγωγικών και πολιτισμικών μεταβολών γύρω από
την ιδέα της παιδικότητας στο σώμα της λογοτεχνίας.
Σε ένα πρώτο επίπεδο διερευνάται η παρουσία του παιδιού στην ξένη παιδική λογοτεχνία και οι διαφοροποι-
ήσεις που διέρχονται οι αναπαραστάσεις της παιδικής
ηλικίας στα συμφραζόμενα διαφορετικών αισθητικών
ρευμάτων (ρομαντισμός, ρεαλισμός, νατουραλισμός,
συμβολισμός, μοντερνισμός, υπερρεαλισμός, μεταΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1051/13.02.2024
μοντερνισμός) με έμφαση σε κείμενα σταθμούς που
δημιούργησαν αναγνωρίσιμες παραδόσεις γραφής σε
σχέση με την παιδικότητα. Εν συνεχεία εξετάζεται πώς
αυτά τα μοντέλα αποτυπώνονται στην ελληνική λογοτεχνία σε συγγραφείς από τον 19ο αιώνα ως την εποχή
μας (Βιζυηνός, Παπαδιαμάντης, Κονδυλάκης, Παλαμάς,
Χατζόπουλος, Πολίτης, Καρυωτάκης, Θεοτοκάς, Ρίτσος,
Ιωάννου, Αναγνωστάκης, Χατζής, Ταχτσής, Καραπάνου,
Ατζακάς). Τέλος, συζητώνται οι δυνατότητες πρόσληψης
των συγκεκριμένων κειμένων από ένα παιδικό - εφηβικό
αναγνωστικό κοινό και προτείνονται μέθοδοι μεταφοράς
τους σε μια σχολική τάξη.
ΜΑΠ 101: Μουσική αγωγή και προσχολική εκπαίδευση
Το μάθημα «Μουσική αγωγή στην προσχολική ηλικία»,
περιλαμβάνει α) τη θεωρητική κατάρτιση των φοιτητών
ως προς τη μουσική παιδαγωγική (ιστορία και φιλοσοφία
της σύγχρονης μουσικής παιδαγωγικής), β) την πρακτική
εξοικείωσή τους με μουσικά παιχνίδια, άμεσα σχετικά
με αυτά που προορίζονται για τους μαθητές του νηπιαγωγείου (μουσικοκινητικές δραστηριότητες ηχητικής
χροιάς, έντασης, διάρκειας και ύψους, δραστηριότητες
διδασκαλίας τραγουδιού, χρήσης ηχητικών - μουσικών
αντικειμένων, δραστηριότητες ηχητικού αυτοσχεδιασμού, δημιουργίας ηχο-ιστοριών κ.ά.), και γ) τη διδα-
κτική μεθοδολογία των μουσικών δραστηριοτήτων αυτών (στόχοι προς επίτευξη, μέθοδοι προσαρμογής των
δραστηριοτήτων στις συνθήκες και τη θεματολογία της
διδασκαλίας, στα ενδιαφέροντα, τις μαθησιακές ανάγκες, το αναπτυξιακό επίπεδο και τις μουσικές δεξιότητες
ομάδων νηπίων, συσχετισμός των μουσικών δραστηριοτήτων με τις διάφορες ενότητες των προγραμμάτων
σπουδών). Με την τριπλή αυτή διδακτική προσέγγιση
(θεωρητικές εισηγήσεις, βιωματική συμμετοχή σε δραστηριότητες και μεθοδολογικές αναλύσεις), το μάθημα
στοχεύει οι συμμετέχοντες να μάθουν να αξιοποιούν
τη Μουσική για την ολιστική εκπαίδευση των νηπίων,
δηλαδή την ενίσχυση κινητικών, συναισθηματικών, κοινωνικών και γνωστικών τους δεξιοτήτων.
ΜΑΕ 100: Σεμινάριο Μεταπτυχιακής Διπλωματικής
Εργασίας (Επίπεδο II)
Εκπόνηση διπλωματικής εργασίας
ΜΑΙ 102: Θέματα διδακτικής της ιστορίας
Με το μάθημα επιδιώκεται η εξοικείωση των μεταπτυχιακών φοιτητών/τριών με θέματα που άπτονται
της Διδακτικής της Ιστορίας, όπως: Ιστορία και Γνωστική Ψυχολογία (Piaget, Vygotsky, Bruner), ιστορικές
έννοιες (πηγές -πρωτογενείς, δευτερογενείς, ιστορική
σκέψη, ιστορική συνείδηση (συλλογική μνήμη), ιστορική αιτιότητα, ιστορική ενσυναίσθηση), χρονικές έννοιες
(ιστορικός χρόνος, πραγματικό και ιστορικό παρελθόν),
ιστορική ερμηνεία, αφηγήσεις, Νέα Ιστορία, διαχείριση
υλικού πολιτισμού (μνημεία, μουσεία/εκπαιδευτικά προγράμματα), τοπική Ιστορία, προφορική Ιστορία, σχολική
Ιστορία και ιστορική κουλτούρα. Με την επιτυχή ολοκλήρωση του μαθήματος οι μεταπτυχιακοί/ές φοιτητές/τριες
θα είναι σε θέση να κατανοήσουν, σε τι συνίστανται τα
προαναφερθέντα θέματα και ποιος ο ρόλος τους στην
κατασκευή του παρελθόντος.
ΜΑΘ 105: Θέματα διδακτικής του θρησκευτικού μαθήματος
Εξετάζονται ζητήματα διδακτικής του Θ.Μ. και το περιεχόμενο συγκεκριμένων θεμάτων θρησκευτικού περι-
εχομένου. Ο φοιτητής εξειδικεύεται στα παραπάνω. Το
μάθημα είναι Σεμιναριακού τύπου. Οι φοιτητές αναλαμβάνουν να παρουσιάσουν το θέμα μιας εργασίας και το
περιεχόμενο ξενόγλωσσων κυρίως άρθρων που έχουν
σχέση με την εργασία τους. Γίνεται συζήτηση από όλους
τους φοιτητές για κάθε θέμα που παρουσιάζεται. Η τελική αξιολόγηση του μαθήματος γίνεται με την κατάθεση
γραπτής εργασίας και την υποστήριξη του περιεχομένου
από τον κάθε φοιτητή.
ΜΑΠ 103: Μουσειακή αγωγή στο νηπιαγωγείο
Το μάθημα: Μουσειακή Αγωγή και Νηπιαγωγείο αποτελεί εμβάθυνση τόσο στις θεωρίες όσο και στις εφαρμο-
γές της επιστήμης της Μουσειοπαιδαγωγικής, με έμφαση
στο κοινό των παιδιών προσχολικής ηλικίας (σχολικές
ομάδες, οικογένειες, εκπαιδευτικούς). Μέσα από την
παρατήρηση και την ανάλυση καλών μουσειοπαιδαγωγικών πρακτικών και τη βιωματική συμμετοχή σε μου-
σειοπαιδαγωγικά προγράμματα, κατανοούμε τα οφέλη
της Μουσειακής Αγωγής για τα παιδιά της προσχολικής
ηλικίας. Ακόμη μελετάμε τη σχέση νηπιαγωγείου και
μουσείου, τους τρόπους ένταξης της Μουσειακής Αγωγής στο νηπιαγωγείο, αλλά και στην οικογένεια. Επίσης,
αναζητάμε τις εκπαιδευτικές δράσεις που προσφέρουν
τα ελληνικά μουσεία για τα παιδιά προσχολικής ηλικίας
και γνωρίζουμε τους τρόπους οργάνωσης μίας εκπαιδευτικής επίσκεψης στο μουσείο με το νηπιαγωγείο. Τέλος
σχεδιάζουμε εκπαιδευτικές δραστηριότητες αξιοποιώντας τις μεθόδους και τις τεχνικές της Μουσειοπαιδα-
γωγικής με στόχο την καλλιέργεια βασικών δεξιοτήτων
που ορίζονται από το Αναλυτικό Πρόγραμμα για την
Προσχολική Εκπαίδευση, όπως της επικοινωνίας, της
δημιουργικής και κριτικής σκέψης και των δεξιοτήτων
που σχετίζονται με την ιδιότητα του πολίτη.
ΜΑΛ 105: Λαϊκός πολιτισμός, λογοτεχνία και εκπαίδευση
Το μάθημα επικεντρώνεται σε διάφορες όψεις του νεοελληνικού λαϊκού πολιτισμού, έτσι όπως έχουν αποτυ-
πωθεί σε ένα ευρύ σώμα λογοτεχνικών κειμένων. Σε ένα
πρώτο επίπεδο εξετάζει λαϊκά προφορικά λογοτεχνικά
είδη, όπως δημοτικά τραγούδια, παραμύθια, μύθοι, παραδόσεις, ευτράπελες διηγήσεις, παροιμίες, αινίγματα,
και εντοπίζει τα στοιχεία τους εκείνα που τα καθιστούν
κατάλληλα για τα παιδιά αλλά και τις όψεις τους που
μπορεί να εμφανίζονται πιο αμφιλεγόμενες. Παράλληλα,
διερευνά τον τρόπο που η λαϊκή παράδοση (ήθη, έθιμα)
μεταφέρεται σε γραπτά λογοτεχνικά κείμενα διαφόρων
περιόδων της νεοελληνικής λογοτεχνίας, προτείνοντας
μεθόδους αξιοποίησής τους στη σχολική τάξη.
Η απόφαση αυτή να δημοσιευθεί στην Εφημερίδα της
Κυβερνήσεως.
Ρέθυμνο, 30 Ιανουαρίου 2024
Ο Πρύτανης
ΓΕΩΡΓΙΟΣ ΚΟΝΤΑΚΗΣ

[Source: 20240201051.pdf | Tokens: 75387]